
转讜住驻讜转



 讗诪讗讬 诪讜转专 讞诇讘 谞讘诇讛 讛讜讗. 诪讻讗谉 讛讬讛 诪讚拽讚拽 专讘讬谞讜 砖诪讜讗诇 讚诇诪''讚 诪讬谉 讘诪讬谞讜 诇讗 讘讟讬诇 爪专讬讱 转专讬 砖砖讬诐 砖砖讬诐 讘专讜讟讘 诇讘讟诇 讟注诐 讞转讬讻转 谞讘诇讛 讜砖砖讬诐 讘讞转讬讻转 讛讬转专 诇讘讟诇 专讜讟讘 讛讬讜爪讗 诪谉 讛谞讘诇讛 讜拽砖讛 诇专''讬 诇讚讘专讬讜 讚诪砖谞讬 讙讚讬 讗住专讛 转讜专讛 讜诇讗 讞诇讘 讜讛诇讗 讘注诇诪讗 讞转讬讻讛 砖诇 讛讬转专 谞注砖讬转 谞讘诇讛 诪讚专讘谞谉 讜爪专讬讱 砖砖讬诐 讻谞讙讚 讻讜诇讛 讚诪讚讗讜专讬讬转讗 诇讗 爪专讬讱 住' 讗诇讗 讻谞讙讚 讛讗讬住讜专 讛谞讘诇注 讘讛 讗''讻 讗注''讙 讚讙讚讬 讗住专讛 转讜专讛 讜诇讗 讞诇讘 诪''诪 诪讚专讘谞谉 讛讞诇讘 注爪诪讜 谞讗住专 讻砖讗专 讗讬住讜专讬谉 讚诪讗讬 砖谞讗 诪砖讗专 讗讬住讜专讬谉 讜讬讗住讜专 讻诇 讞诇讘 砖讘讬讜专讛 讗诇讗 讜讚讗讬 讻讬讜谉 砖讛讞诇讘 讛谞驻诇讟 诪谉 讛讘砖专 诇讗 谞注砖讛 谞讘诇讛 讗诇讗 诪讟注诐 讘砖专 讛诪注讜专讘 讘讜 讗讬谉 诇讜 讚讬谉 讞诇讘 讟诪讗 讗诇讗 诪转讘讟诇 讘讞诇讘 砖讘讬讜专讛 讻诪讜 砖诪转讘讟诇 讟注诐 讘砖专 讛讗住讜专 讜诇讗 讞砖讬讘 诪讬谉 讘诪讬谞讜 讜讛讻讬 谞诪讬 专讜讟讘 讛谞驻诇讟 诪谉 讛谞讘诇讛 讗讬谉 诇讜 讚讬谉 诪讬诐 讗住讜专讬谉 砖诇讗 诇讛转讘讟诇 讘诪讬诐 讗讞专讬诐 讗诇讗 讬砖 诇讜 讚讬谉 讘砖专 谞讘诇讛 砖诪转讘讟诇 砖驻讬专 讘诪讬诐 砖讘拽讚专讛 讜讛讗 讚拽讗诪专 讞诇讘 谞讘诇讛 讛讜讗 讜拽讗讬 讛讻讬 讘诪住拽谞讗 讛讬讬谞讜 讚讜拽讗 讘讘砖专 讘讞诇讘 砖讻诇 讗讞讚 诇讘讚讜 讛讬转专 讜讻砖谞转讘砖诇 讬讞讚 注砖讛 讛讻转讜讘 讛讻诇 讻谞讘诇讛 讜讛讜讗 讻讞诇讘 讛讬讜爪讗 诪谉 讛讟专驻讛 讜诇讻讱 诇讜拽讛 注诇 讞爪讬 讝讬转 讞诇讘 讛谞讘诇注 诪讞爪讬 讝讬转 砖诪谞讜谞讬转 讘砖专 讗讘诇 诪讬诐 讛谞驻诇讟讬诐 诪谉 讛谞讘诇讛 讗讬谉 谞讗住专讬谉 讗诇讗 诪讞诪转 讟注诐 讛谞讘诇讛 讛诪注讜专讘 讘讛谉 讜讗讬谉 诪爪讟专驻讬谉 诇诇拽讜转 注诇讬讛谉 诪砖讜诐 谞讘诇讛 讜诪讻讗谉 讬砖 诇讛讜讻讬讞 讚转讘诇讬谉 讛讘诇讜注讬诐 诪讞诇讘 讗讜 诪讚诐 讜谞驻诇讜 诇拽讚专讛 诪转讘讟诇讬谉 讘砖砖讬诐 讜讗注''讙 讚谞讜转谞讬谉 讟注诐 讗驻讬' 讘讗诇祝 诪讜转专 讚讗讬谞讜 讞诪讜专 诪谉 讛讗讬住讜专 讛谞讘诇注 讘讛谉: 讙讚讬 讗住专讛 转讜专讛 讜诇讗 讞诇讘. 讜讛讗 讚谞拽讟 讻讝讬转 讘砖专 讘转讜讱 讬讜专讛 讙讚讜诇讛 诪砖讜诐 讚讗诐 谞驻诇 诇转讜讱 讞诇讘 诪讜注讟 讛讬讛 谞讞砖讘 讛讻诇 讻讙讚讬 诪砖讜诐 砖诪谞讜谞讬转 讛讘砖专 讛诪注讜专讘 讘讞诇讘 讜诇讗 谞转讘讟诇: 砖谞驻诇 诇转讜讱 讬讜专讛 专讜转讞转 讚诪讘诇注 讘诇注 诪驻诇讟 诇讗 驻诇讟. 转讬诪讛 讚讚讘专 讛谞专讗讛 诇注讬谞讬诐 讛讜讗 讚驻诇讬讟 讚讻砖谞讜转谞讬谉 讬专拽 讘拽讚专讛 专讜转讞转 诪砖转谞讛 诪专讗讬转 讛诪讬诐 诪谉 讛讬专拽 讜讻谉 讘砖专 砖讜诪谉 谞讬诪讜讞 诇转讜讻讛 讜谞专讗讛 讛砖诪谞讜谞讬转 注诇 讛专讜讟讘 讜驻讬' 专讘讬谞讜 砖诪讜讗诇 讚讛讗 讚拽讗诪专 诪驻诇讟 诇讗 驻诇讬讟 讛讬讬谞讜 注讚 砖讬讛讗 砖讘注 诪诇讘诇讜注 讗讘诇 诇讗讞专 砖砖讘注 讞讜讝专 讜驻讜诇讟 讜讻谉 驻讬专砖 讛专讘 专讘讬谞讜 砖诪注讬讛 住讜祝 住讜祝 讻讬 谞讬讬讞 讛讚专 驻诇讬讟 讛讬讬谞讜 讻讬 谞讬讬讞 诪讘诇讬注转讜 讜诪砖谞讬 砖拽讚诐 讜住诇拽讜 拽讜讚诐 砖讙诪专 讘诇讬注转讜 讜讗讜转谉 讻诇讬诐 讜拽注专讜转 讛讗住讜专讜转 讻砖诪讙注讬诇讬诐 讗讜转诐 讘转讜讱 讬讜专讛 讙讚讜诇讛 讜诪谞讬讞讬谉 讗讜转谉 诪讘驻谞讬诐 讻砖讛诪讬诐 专讜转讞讬谉 讛讬讛 诪爪专讬讱 专讘讬谞讜 砖诪讜讗诇 诇讛谞讬讞诐 砖注讛 讙讚讜诇讛 注讚 讻讚讬 砖讬讛讗 诇讛诐 砖讛讜转 诇讙诪讜专 讘诇讬注讛 讜诇讞讝讜专 讜诇驻诇讜讟 讗讞''讻 讜讚讘专 转讬诪讛 讛讜讗 讚诪讬 讘拽讬 诇讬讚注 砖讬注讜专 讝讛 讜讗讜诪专 专''转 讚讛讗 讚拽讗诪专 讛讻讗 诪讘诇注 讘诇注 诪驻诇讟 诇讗 驻诇讬讟 讛讬讬谞讜 诇讗 驻诇讬讟 诪讛 砖讘诇注 注讻砖讬讜 讗讘诇 诪讛 砖讛讬讛 讘诇讜注 诪拽讜讚诐 驻诇讬讟 讜讗讬谉 诇讛转讬专 诪讟注诐 讝讛 诇讛讙注讬诇 讻诇讬 砖讛讜讗 讘谉 讬讜诪讜 讻砖讗讬谉 讘诪讬诐 砖砖讬诐 诇讘讟诇 讛讗讬住讜专 讜诇讛谞讬讞谉 讘驻谞讬诐 讻砖讛谉 专讜转讞讬谉 诪砖讜诐 讚诪讬诐 诪讘诇注 讘诇注讬 讛讗讬住讜专 砖讘讻诇讬 讜诇讗 驻诇讟讬 讚讘诪讬诐 砖讛谉 爪诇讜诇讬诐 诇讗 砖讬讬讱 诇讜诪专 讘诇讬注讛 讚诇讗 讘诇注讬 讗诇讗 砖诪转注专讘 讘讛谉 讛讗讬住讜专 讜讙诐 讗讬谉 住讘专讗 诇讜诪专 讚讻讬 讛讬讻讬 讚讗诪专 诪讘诇注 讘诇注 诪驻诇讟 诇讗 驻诇讬讟 诪讛 砖讘诇注 讛讻讬 谞诪讬 诪驻诇讟 驻诇讬讟 诪讘诇注 诇讗 讘诇注 诪讛 砖驻诇讟 讜注讜讚 讚讗''讻 讬讛讗 讗住讜专 诇讛讙注讬诇 砖谞讬 讻诇讬诐 讝讛 讗讞专 讝讛 讚讘讛讙注诇转 讛专讗砖讜谉 谞讗住专讜 讛诪讬诐 讜讛砖谞讬 讬讘诇注 诪谉 讛诪讬诐 讛讗住讜专讬谉 讚讜讚讗讬 驻诇讬讟转 注爪诪讜 诇讗 讬讘诇注 讗讘诇 驻诇讬讟转 讻诇讬 讗讞专 讬讘诇注 讜讙诐 讻诇讬 讛专讗砖讜谉 讗讬谞讜 诪讻谞讬住 讻讜诇讜 讘讘转 讗讞转 讘诪讬诐 专讜转讞讬诐 讜讗''讻 诪讛 砖谞讻谞住 转讞诇讛 驻讜诇讟 讜爪讚 讛砖谞讬 砖诪讻谞讬住 讗讞''讻 讘讜诇注 诪讛 砖驻诇讟 爪讚讜 讛专讗砖讜谉 诇讻讱 谞专讗讛 讚讗讬谉 诇讛讙注讬诇 讻诇讬 讘谉 讬讜诪讜 讻砖讗讬谉 讘诪讬诐 住' 诇讘讟诇 讜讛讙注诇讛 讚诪讚讬谉 讚诇讗 讗住专讛 转讜专讛 讗诇讗 讘谉 讬讜诪讜 诇讗 讛讙注讬诇讜 讗诇讗 讻诇讬诐 拽讟谞讬诐 讘转讜讱 讛讙讚讜诇讬诐 砖讛讬讛 讘诪讬诐 砖砖讬诐 诇讘讟诇 讛讗讬住讜专 讜讘注专讘 驻住讞 拽讜讚诐 讗专讘注 砖注讜转 诪讜转专 诇讛讙注讬诇 讻诇讬 砖诇 讞诪抓 讗注''驻 砖讗讬谉 讘诪讬诐 住' 讚讗讬讻讗 讙' 谞讜转谞讬 讟注诐 砖诇 讛讬转专 讛讞诪抓 谞''讟 讘讻诇讬 讜讛讻诇讬 谞''讟 讘诪讬诐 讜讛诪讬诐 讞讜讝专讬谉 讜谞讘诇注讬谉 讘讻诇讬 讜注讚讬讬谉 讛讜讗 讛讬转专 砖讛讜讗 拽讜讚诐 讛驻住讞: 讜讚讘专讬 讞讻诪讬诐 讻砖谞讬注专 诪讗讬 谞讬注专 讗讬诇讬诪讗 谞讬注专 讘住讜祝 讜诇讗 讘转讞诇讛. 讛''诪 诇诪讬驻专讱 诪讻诇诇 讚诇专讘谞谉 讗驻讬诇讜 诇讗 谞讬注专 讻诇诇 诪讘诇注 讘诇注 诪讬驻诇讟 诇讗 驻诇讬讟 讗诇讗 讚驻专讬讱 讟驻讬 砖驻讬专: 

专讘讬谞讜 讙专砖讜诐

专讘 讗诪专 诇讜拽讛 注诇 讗讻讬诇转讜. 讻诇讜诪专 讚讗讻诇 讻砖讬注讜专 讘讬谉 讘砖专 讜讘讬谉 讞诇讘 讜讗讬谞讜 诇讜拽讛 注诇 讘讬砖讜诇讜 讻诇讜诪专 讚诇讗 讘砖讬诇 讗诇讗 讞爪讬 砖讬注讜专:



诇注讜诇诐 诇讗 诪爪讟专驻讬 讜讛讻讗 讘诪讗讬 注住拽讬谞谉 讘讘讗 诪讬讜专讛 讙讚讜诇讛 砖诇 讘砖专. 讘讞诇讘 诪讘讜砖诇 讜诇拽讞 讞爪讬 讝讬转 诪讗讜转讜 讘砖专 讜讞爪讬 讝讬转 诪讗讜转讜 讞诇讘 讜讞讝专 讜讘讬砖诇谉 驻注诐 讗讞转 讗讘讬砖讜诇讜 诇讗 诇拽讬 讚讻讘专 诪讘讜砖诇 讗讗讻讬诇讛 诇拽讬 讚讗讻讬诇 讻讝讬转 讗讬住讜专. 讘讗讬 讝讛 讘讬砖讜诇 讗诪专讜 讻诇 砖讗讞专讬诐 讗讜讻诇讬谉 讗讜转讜 讻诇讜诪专 讚诪转讞诇讛 诇讗 谞转讘砖诇 讻诇 爪专讻讜 讜讘讗 讛讜讗 讜谞讟诇 讞爪讬 讝讬转 诪讝讛 讜讞爪讬 讝讬转 诪讝讛 讜讘讬砖诇讜 讻诇 爪专讻讜:



讜讗驻砖专 诇住讜讞讟讜 注爪诪讜 转谞讗讬 讛讬讗. 讻诇讜诪专 专' 讬讛讜讚讛 讚住"诇 讞转讬讻转 注爪诪讛 谞注砖讬转 谞讘讬诇讛 讛讜讗 [住"诇] 讗驻砖专 诇住讜讞讟讜 讗住讜专 讜讞讻诪讬诐 讚住讘讬专讗 诇讛讜 注讚 砖讬转谉 讟注诐 讘专讜讟讘 讻诇讜诪专 讗讬谞讜谉 住讘讬专讗 诇讛讜 讗驻砖专 诇住讜讞讟讜 诪讜转专 诇驻讬' 讗讬谉 讗住讜专 注讚 砖讬转谉 讟注诐 讘专讜讟讘:



讗"专 谞专讗讬谉 讚讘专讬 专讘讬 讬讛讜讚讛 讘砖诇讗 谞讬注专 讻讜'. 讻诇讜诪专 专' 讬讛讜讚讛 讚住讘讬专讗 诇讬讛 讞转讬讻讛 注爪诪讛 谞注砖讬转 谞讘诇讛 谞专讗讬谉 讚讘专讬讜 讘砖诇讗 谞讬注专 讻讜' 讻讬 诇讗 谞讬注专 讜诇讗 讻讬住讛 诇讗 讗讝诇讬 谞讬爪讜爪讜转 讘讻诇 讛拽讚专讛 讜讘诇注讛 讞转讬讻讛 讜谞注砖讬转 谞讘讬诇讛 讜讗讜住专转 讻诇 讛讞转讬讻讜转 讜讚讘专讬 讞讻诪讬诐 讘砖谞讬注专 讜砖讻住讛 讚讗讝诇讬 谞讬爪讜爪讜转 讘讻诇 讛拽讚讬专讛 讜诇讗 诪爪讬 诇诪讬讘诇注 讘讞转讬讻讛 讗讞转 讜讗讝讬诇 讛讞诇讘 讘讻讜诇讛讜 讞转讬讻讜转 讜讗讬谞讜 讗住讜专 注讚 砖讬转谉 讟注诐 讘讻讜诇讛讜 讞转讬讻讜转 讜讘拽讬驻讛 讜讘专讜讟讘:





专砖讘"讗

住讜祝 住讜祝 讻讬 谞讬讬讞 讛讚专 驻诇讬讟. 驻讬专砖 专砖"讬 讝"诇 讻讬 谞讬讬讞 诪专转讬讞转讜 讛讚专 驻诇讬讟, 讜讛拽砖讛 专"砖 讜讛诇讗 讗诐 诪砖讬诪讬谉 讬专拽讜转 讗讜 砖讜诪谉 讘拽讚专讛 诪讬讚 驻诇讬讟转讜 谞讬讻专转 讘诪讬诐, 讜讗驻讬诇讜 拽讜讚诐 砖讬谞讜讞讜 诪专转讬讞转诐, 讜注讜讚 讗"讻 讛讬讗讱 讗谞讜 诪讙注讬诇讬谉 讜诪住诇拽讬谞谉 拽讜讚诐 砖转谞讜讞 专转讬讞转 讛诪讬诐, 讜驻讬' 讛讜讗 讝"诇 讻讬 谞讬讬讞 诪诇讘诇讜注 讛讚专 驻诇讬讟, 讜讙诐 讝讛 讗讬谞讜 诪讬转讞讜讜专 砖讛专讬 诪注砖讬诐 讘讻诇 讬讜诐 砖讗讬谉 诪谞讬讞讬谉 讛讻诇讬诐 砖诪讙注讬诇讬谉 砖讬注讜专 讙讚讜诇 讻诇 讻讱, 讜注讜讚 诪讛讬讻谉 讗谞讜 讬讜讚注讬谉 注讚 诪转讬 讬讛讬讛 讛讻诇讬 砖砖讘注 诪诇讘诇讜注 讜诪转讬 讬驻诇讜讟.
讜专"转 讝"诇 驻讬' 讻讬 谞讬讬讞 诪专转讬讞转讜 讛讚专 驻诇讬讟 诪讛 砖讘诇注, 讗讘诇 诪讛 砖讘转讜讻讜 驻诇讬讟 诪讬讚, 讜诇注讜诇诐 讻诇 讝诪谉 砖诇讗 转谞讜讞 专转讬讞转 讛诪讬诐 驻诇讬讟 诪讛 砖讘转讜讻讜 讜讘讜诇注 诪讛 砖讞讜爪讛 诇讜, 讜讻砖转谞讜讞 专转讬讞转谉 驻讜诇讟 诪讛 砖讘诇注.
讜讛拽砖讛 注"讝 专"讬 讝"诇 讗"讻 讻诇讬 诪讚讬谉 讛讬讗讱 讛讜讙注诇讜, 砖讛专讬 诇讗 讗住专讛 转讜专讛 讗诇讗 拽讚专讛 讘转 讬讜诪讗, 讜讗"讻 诇讗讞专 砖驻诇讟讛 讞讜讝专转 讜讘讜诇注转 讛诪讬诐 砖讞讜爪讛 诇讛, 讜讛专讬 讛诪讬诐 讗住讜专讬谉, 讜诪讛 讛讜注讬诇讛 转讜专讛 讘讛讙注诇讛 讝讜,讜转讬谞讞 讻诇讬诐 拽讟谞讬诐 砖诪讙注讬诇讬谉 讗讜转谉 讘转讜讱 讻诇讬诐 讙讚讜诇讬诐 讜讛讜讗 砖讬讛讗 讘转讜讱 讛讻诇讬 砖诪讙注讬诇讬谉 讘讜 诪讬诐 讛专讘讛 砖砖讬诐 讻谞讙讚 讛讻诇讬 讛拽讟谉 讛谞讙注诇, 讗讘诇 讻诇讬诐 讙讚讜诇讬诐 诪讛 讗讬讻讗 诇诪讬诪专, 砖讛专讬 讘讻诇 讛讻诇讬 诪砖注专讬谉 讜诇讗 讘诪讗讬 讚谞驻拽 诪讬谞讛, 讻讚拽讬"诇 讘驻专拽 讙讬讚 讛谞砖讛 (讞讜诇讬谉 爪讝, 讘) 讚讘诪讗讬 讚谞驻拽 诪讬谞讛 诇讗 讬讚注讬谞谉, 讜讗讬谉 住讘专讗 诇讜诪专 砖讬讘诇注 诪讛 砖讞讜爪讛 诇讜, 讗讘诇 诪讛 砖驻诇讟 讛讜讗 讗讬谞讜 讞讜讝专 讜讘讜诇注, 讜讻讬 讛讻诇讬 谞讘讬讗 讛讜讗 砖讬专讙讬砖 讘讬谉 驻诇讬讟转讜 讜讘讬谉 讛砖讗专 砖讞讜爪讛 诇讜 砖讬讘诇注 讝讛 讜讬谞讬讞 讝讛. 讜注讜讚 讛讬讗讱 诪讙注讬诇讬谉 砖谞讬 讻诇讬诐 讬讞讚, 讗讜 讘讝讛 讗讞专 讝讛, 砖讛专讬 讗注"驻 砖诇讗 讬讘诇注 讻诇 讗' 驻诇讬讟转 注爪诪讜 诪讻诇 诪拽讜诐 讻诇 讗讞讚 诪讛诐 讬讘诇注 诪讛 砖驻诇讟 讞讘讬专讜,讜砖诪讗 转讗诪专 砖讗注"驻 砖讻诇讬 讘谉 讬讜诪讜 谞讜转谉 讟注诐 诇砖讘讞 讛讜讗 讜讗讜住专 转讘砖讬诇 砖谞转讘砖诇 讘讜, 诪"诪旨 诪讛 砖驻讜诇讟 讘诪讬诐 讛讜讬 诇驻讙诐, 诇讗 讛讬讗 讚讘注"讝 (诇讞, 讘) 讙讘讬 (讞诪讬谉 砖诇 谞讻专讬诐 砖讛谉 诪讜转专讬谉 讘讬谉 砖讛讜讞诪讜) [讻讜住诪讬谉 砖诇 注讻讜"诐 砖讛谉 诪讜转专讬谉 讘讬谉 砖讛讜讞诪讜 讞诪讬谉] 讘讬讜专讛 讙讚讜诇讛 讘讬谉 砖讛讜讞诪讜 讘讬讜专讛 拽讟谞讛, 讜诪讜拽讬 诇讛 讛转诐 讻诪"讚 谞讜转谉 讟注诐 诇驻讙诐 诪讜转专, 讜驻讬专砖 砖诐 专"转 讝"诇 诪砖讜诐 讚住转诐 讻诇讬讛诐 砖诇 谞讻专讬诐 讗讬谞谉 讘谞讬 讬讜诪谉.
讜诪砖讜诐 讻讱 驻讬专砖 专"讬 讝"诇 讚讛讙注诇转 讻诇讬 诪讚讬谉 诇讗 讛讬转讛 讗诇讗 讘讻诇讬诐 拽讟谞讬诐 砖讬讛讗 讘诪讬诐 砖砖讬诐 讻谞讙讚 讛讻诇讬, 讜讗"讻 诪讬 砖专讜爪讛 诇讛讙注讬诇 爪专讬讱 砖讬讙注讬诇 讘讻诇讬 讻砖专 讗讜 讘讻诇讬 砖讗讬谞讜 讘谉 讬讜诪讜, 讜讛讜讗 砖讬讛讗 讘诪讬诐 砖砖讬诐 讻谞讙讚 讛讻诇讬 讛谞讙注诇 讜讚讜拽讗 讻砖诪讙注讬诇 讻诇讬 讘谉 讬讜诪讜 讗讘诇 讻诇讬 砖讗讬谉 讘谉 讬讜诪讜 诪讜转专 诇讛讙注讬诇讜 讘讗讬讝讜 砖讬注讜专 诪讬诐 砖讬专爪讛, 砖讛专讬 讛诪讬诐 讗讬谞谉 谞讗住专讬谉 诪讞诪转 驻诇讬讟转 讛讻诇讬诐 讛讗讜住专讬谉 诇驻讬 砖谞讜转谉 讟注诐 诇驻讙诐 讛讜讗, 讜讗注"驻 砖讞讜讝专 讛讻诇讬 讜讘讜诇注 诪讗讜转谉 讛诪讬诐, 讗讬谉 讘讻讱 讻诇讜诐 诇驻讬 砖诪谉 讛驻讙诐 讛讜讗 讘讜诇注. 讜诪讬讛讜 讗讜诪专 专"讬 讝爪"诇 讚讻诇讬诐 砖诪讙注讬诇谉 诪讞诪转 讞诪抓 讗诐 诪讙注讬诇谉 讗讜转诐 拽讜讚诐 讝诪谉 讗讬住讜专讜 砖诇 讞诪抓 诪讜转专 诇讛讙注讬诇 讗驻讬诇讜 讘谞讬 讬讜诪谉 砖讬讘讗 讛讗住讜专, 讻诪讜 讚讙讬诐 砖注诇讜 讘拽注专讛 砖诪讜转专 诇讗讻诇谉 讘讻讜转讞 讻讚诪住拽讬' 诇拽诪谉.



讗讬诇讬诪讗 诇讗 谞讬注专 讜诇讗 讻住讛 讻诇诇 诪讘诇注 讘诇注 诪驻诇讟 诇讗 驻诇讬讟. 讚讗住讜专 讗讬谞讛 谞驻诇讟 讘讬讘砖 讗讜 讞转讬讻讛 诇讞转讬讻讛 讗诇讗 注诇 讬讚讬 专讜讟讘 讻诪砖"诇. 讜拽"诇 讚讛讗 讗诪专讬谞谉 诇拽诪谉 (讞讜诇讬谉 拽讬讗, 讘) 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞, 讗诇诪讗 驻讜诇讟' 讛讬讗 诪讛 砖讘诇注讛 讗驻讬诇讜 砖诇讗 注诇 讬讚讬 专讜讟讘, 讚讛讛讬讗 讜讚讗讬 讘讻诇 专讜转讞 拽讗诪专 讘讬谉 专讜转讞 诇讞 讘讬谉 专讜转讞 讬讘砖. 讜注讜讚 讚讗诪专讬谞谉 (砖诐) 讚讙讬诐 砖注诇讜 讘拽注专讛 诪讜转专 诇讗讜讻诇谉 讘讻讜转讞, 讜讟注诪讗 诪驻专砖 诪砖讜诐 讚讛讜"诇 谞"讟 讘专 谞"讟, 讗诇诪讗 驻讜诇讟转 讛讬讗 讘诇讬注转讛 讘讚讙讬诐, 讜讛讛讬讗 讜讚讗讬 讘讚讙讬诐 讘诇讗 专讜讟讘 拽讗诪专, 讚讗讬 注"讬 专讜讟讘 [诇讗讜] 谞"讟 讘专 谞"讟 讛讜讗. 讜注讜讚 讚转谞谉 讘注"讝 (注讛, 讘) 讜讛砖驻讜讚 讜讛讗住讻诇讗 诪诇讘谞谉 讘讗讜专, 讜讻"转 讛讛讬讗 诇讻转讞诇讛, 讛讗 转谞讬讗 讜讻讜诇谉 砖谞砖转诪砖 讘讛谉 注讚 砖诇讗 讛讙注讬诇 注讚 砖诇讗 诇讬讘谉 注讚 砖诇讗 讛讟讘讬诇 讗住讜专, 讗诇诪讗 讗驻讬诇讜 讚讬注讘讚 谞诪讬 讗住讜专 诇诪"讚 谞讜转谉 讟注诐 诇驻讙诐 讗住讜专, 讜讛讗 讚转谞讬讗 讗讬讚讱 诪讜转专 讛讗 讗讜拽讬诪谞讗 诇讛 讻诪讗谉 讚讗诪专 谞讜转谉 讟注诐 诇驻讙诐 诪讜转专, 诪讻诇 诪拽讜诐 砖诪注讬谞谉 诪讻讜诇讛讜 讚驻讜诇讟讬谉 讛谉, 讜讬砖 诇讜诪专 讚砖讗谞讬 讻诇讬诐 诪讗讜讻诇讬诐, 讚讻诇讬诐 讗讬谉 谞住专讻转 讘讛谉 讘诇讬注转谉 讗诇讗 注讜诪讚转 讘转讜讻谉 讻注讬谉 讻谞讜住 讜讘诪注讟 专转讬讞讛 讬讜爪讗转 讘诇讬注转谉 诪讛谉 讻讜诇讛 讗讜 诪拽爪转讛, 诪讛 砖讗讬谉 讻谉 讘讗讜讻诇讬谉 砖讛讬讗 谞住专讻转 讜诪转驻砖讟 讘转讜讻诐 讜讗讬谞讛 讬讜爪讗讛 讘谞拽诇讛 讻诇 讻讱, 讜讛讬诇讻讱 讗讬谞讛 讬讜爪讗转 讻讬 讗诐 注诇 讬讚讬 专讜讟讘. 讜转讚注 砖讛专讬 讬砖 讛讙注诇讛 诇讻诇讬诐, 诪讛 砖讗讬谉 讻谉 诇讗讜讻诇讬谉, 讜讻诇 讝讛 诇拽诇讜转 驻诇讬讟转谉 砖诇 讻诇讬诐 讜讗驻讬诇讜 讻诇讬 讞专住 砖讗讬谉 诇讛诐 讛讙注诇讛, 诪讻诇 诪拽讜诐 讬砖 诇讛谉 转拽谞讛 讘讞讝专转 讻讘砖讜谞讜转, 讜讗讬 谞诪讬 诇注谞讬谉 讬讬谉 谞住讱 砖讬砖 诇讛谉 转拽谞讛 讜讛讻砖专 讘诪诇讜讬 讜注讬专讜讬 诪讛 砖讗讬谉 讻谉 讘讗讜讻诇讬谉, 讜诪讗讞专 砖谞讗住专讜 讗讬谉 诇讛诐 讛讻砖专 注讜诇诪讬转, 讜讛讻讬 谞诪讬 讗祝 注诇 驻讬 砖讛讻诇讬诐 驻讜讟诇讬谉 讛谉 讘诇讬注转[谉] 注诇 讬讚讬 专讜转讞 讬讘砖 讗讬谉 讚谞讬谉 诪讻诇讬诐 诇讗讜讻诇讬谉 讻谞"诇.
讜诪讬讛讜 讗讻转讬 诇讗 谞讬讞讗 诇讬, 讚讛讗 讙讘讬 讗讜讻诇讬谉 谞诪讬 诪砖诪注 讚讬讜爪讗 诪讞转讬讻讛 诇讞转讬讻讛, 讚讛讗 拽讬讬诪讗 诇谉 讻专讘讗 讚讗诪专 讘驻住讞讬诐 (注讚, 讗) 讛讗讬 诪讜诇讬转讗 砖专讬讗 诪讗讬 讟注诪讗 讻讘讜诇注讜 讻讱 驻讜诇讟讜, 讗诇诪讗 讬讜爪讗 讛讜讗 讗驻讬诇讜 砖诇讗 注诇 讬讚讬 专讜讟讘. 讗诇讗 讗诐 讻谉 谞讗诪专 讚讚诐 谞拽诇 诇驻诇讜讟 讗驻讬诇讜 讘讬讘砖 砖讗讬谞讜 诪住转专讱 讻讚讗诪专 诇拽诪谉 (讞讜诇讬谉 拽讬讗, 讗) 讚诐 诪砖专讬拽 砖专讬拽, 讗讘诇 砖讗专 讗讬住讜专讬谉 讛诪住转专讻讬谉 讻讞诇讘 讗讜 讞诇讘 讜专讜讟讘 砖诇 谞讘讬诇讛 讜讻讬讜爪讗 讘讛谉 讗讬谞讜 讬讜爪讗 诪讞转讬讻讛 诇讞转讬讻讛 讘讬讘砖, 讜讞诇讘 诪住转专讱 讛讜讗 讻讚讗诪专讬谞谉 诇拽诪谉 (砖诐) 诪住专讱 住专讬讱, 讜诪讻诇 诪拽讜诐 谞爪专讱 诇讜诪专 诇驻讬专讜砖 讝讛 讚讞转讬讻讛 砖谞讗住专(讜)[讛] 诪讞诪转 讘诇讬注转 讛讚诐 讗讜住专转 讛讬讗 讞转讬讻讛 专讜转讞转 砖讘爪讚讛 讗驻讬诇讜 讘讬讘砖, 讜爪"注.



拽住讘专 讗驻砖专 诇住讜讞讟讜 讗住讜专. 讜讗住讬拽谞讗 讛讻讬 讚讘讗驻砖专 诇住讜讞讟讜 驻诇讬讙讬, 讜拽讬讬诪讗 诇谉 讻专讘讬 讬讛讜讚讛 讚拽讗讬 专' 讻讜讜转讬讛, 讜专讘 讜专' 讬讜讞谞谉 讜专' 讞谞讬谞讗 讛讻讬 住讘讬专讗 诇讛讜, 讜讗祝 注诇 讙讘 讚砖诪讜讗诇 讜专"诇 住"诇 讗讬驻讻讗, 讛"诇 砖诪讜讗诇 诇讙讘讬 专讘 讜讛讬诇讻转讗 讻专讘 讘讗讬住讜专讬, 讜注讜讚 讚专' 讬讜讞谞谉 讜砖诪讜讗诇 讛诇讻讛 讻专' 讬讜讞谞谉 [讻]讚拽讬讬诪讗 诇谉 讘注讬专讜讘讬谉 (注讛, 讘) 讜专讘讬 讬讜讞谞谉 讜专讬砖 诇拽讬砖 谞诪讬 讛诇讻讛 讻专' 讬讜讞谞谉. 讜诪讬讛讜 讘砖谞讬注专 诪转讞诇讛 讜注讚 住讜祝, 拽讬讬诪讗 诇谉 讻专讘谞谉 [砖]砖谞讬讛诐 诪讜转专讬谉. 讜讻砖谞转注专讘讜 谞讗住专讜 讜讞讝专 讛讻诇 诇讛讬讜转 讙讜祝 砖诇 讗讬住讜专, 注讚 砖讗诐 讗讻诇 讞爪讬 讝讬转 讘砖专 讜讞爪讬 讝讬转 讞诇讘 诇讜拽讛, 诪讛 砖讗讬谉 讻谉 讘砖讗专 讗讬住讜专讬谉, 诇驻讬 砖讗讬谉 讛讬转专 诪爪讟专祝 诇讗讬住讜专 讗诇讗 讘拽讚砖讬诐 诇讘讚.
讜讻诇 讛注谞讬谉 讛讝讛 讗讬谞讜 拽砖讛 讻诇诇 诇驻讬 住讘专转 讛"专 讗驻专讬诐 讝"诇 砖讻转讘 砖诇讗 讗诪专讜 讞转讬讻讛 注爪诪讛 谞注砖讬转 谞讘讬诇讛 讗诇讗 讘讘砖专 讘讞诇讘 诇讘讚, 讗讘诇 讘砖讗专 讛讗讬住讜专讬谉 诇讗, 讜讝"诇 砖诪爪讗转讬 讘转讜住驻讜转 砖诪注转讬 讜专讗讬转讬 诪驻专砖讬诐 讜诪讜专讬诐 讞转讬讻讛 注爪诪讛 谞注砖讬转 谞讘讬诇讛 讜讗讜住专转 讻诇 讛讞转讬讻讜转 讻讜诇谉, 讜讻谉 讗讜住专讬谉 讞转讬讻讛 砖讗讬谞讛 诪谞讜拽专转 诪谉 讛讞诇讘 砖讘砖诇讛 注诐 讛讞转讬讻讜转, 讜讗讜诪专 讗谞讬 砖讗讬谉 讛讚讘专讬诐 讛诇诇讜 讗诪讜专讬谉 讗诇讗 讚讜拽讗 讘讘砖专 讘讞诇讘, 讻讙讜谉 讟驻转 讞诇讘 砖谞驻诇讛 注诇 讛讞转讬讻讛 砖诇 讘砖专, 讜讛讬讬谞讜 讟注诪讗 讚讘砖专 注爪诪讛 谞注砖讬转 谞讘讬诇讛, 讛讜讗讬诇 讜讬砖 讘讜 讟注诐 讞诇讘, 讛专讬 讛讘砖专 谞讗住专, 讜诪砖讜诐 讛讻讬 诪讛 砖驻讜诇讟转 讛讞转讬讻讛 讗驻讬诇讜 讟注诐 讘砖专 砖诇讛 讗住讜专, 讜讗讜住专 讛讞转讬讻讜转 讻讜诇谉 讘诪讬谞讜, 讗讘诇 讗诐 讛讬讛 诇谞讜 诇砖注专 讟注诐 讞诇讘 讘诇讘讚 讛谞驻诇讟 诪谉 讛讞讬讻讛 诇讗 讛讬讛 讗讜住专 砖讗专 讛讞转讬讻讜转, 讗诇讗 诪砖讜诐 讚讙讝专转 讛讻转讜讘 讛讜讗 砖讛讘砖专 注爪诪讛 谞注砖讛 讗讬住讜专 讻谞讘讬诇讛. 讜诪砖讜诐 讛讻讬 讗讜住专 讟注诐 讘砖专 讗转 讛讞转讬讻讜转 讻讜诇诐 讘诪讬谞讛, 讜诇讗 讚诪讬 诇砖讗专 讗讬住讜专讬谉 砖讗诐 谞驻诇讛 讟驻转 讚诐 讜讞诇讘 注诇 讛讞转讬讻讛 砖诇 讘砖专 讗祝 注诇 驻讬 砖讬砖 讘讜 讟注诐, 讗讬住讜专 讗讬谞讜 谞讗住专 讗诇讗 讟注诐 讛讗讬住讜专 砖讘讜, 讗讘诇 讘砖专 砖诇 讛讬转专 讗讬谞讜 谞讗住专, 讜讗诐 谞转注专讘讛 讗讜转讛 讞转讬讻讛 讘讗讞专讜转 讗诪讗讬 谞注砖讬转 谞讘讬诇讛, 砖讛专讬 诪讛 砖驻讜诇讟转 讗讬谞讜 讗住讜专 讗诇讗 讛讟注诐 砖诇 讚诐 讜讞诇讘, 讗讘诇 讻砖谞驻诇讛 讟驻转 讞诇讘 注诇 讞转讬讻讛 砖诇 讘砖专 讜谞讘诇注讛 讗驻讬诇讜 讟注诐 砖诇 讞转讬讻讛 讛讬讗 (讜) 讗住讜专 讜讗讜住专 砖讗专 讞转讬讻讜转 诪驻谞讬 砖讛谉 诪讬谞讛. 讜专讗讬讛 诇讚讘专讬 诪讛讗 讚讗诪专 专讘 诇注讬诇 讞转讬讻讛 砖诇 谞讘讬诇讛 讜讞转讬讻讛 砖诇 讚讙 讟诪讗 讻讬讜谉 砖谞转谞讛 讟注诐 讘讞转讬讻讛 讞转讬讻讛 注爪诪讛 谞注砖讬转 谞讘讬诇讛 讜讗讜住专转 讻诇 讛讞转讬讻讜转 讻讜诇谉, 诪驻谞讬 砖讛谉 诪讬谞讛. 讜驻专讻讬谞谉 讻讬 诇讗 谞转谞讛 讟注诐 谞诪讬, 讜诪砖谞讬 砖拽讚诐 讜住诇拽讜. 讜诪砖诪注 讗祝 注诇 驻讬 砖讛讞转讬讻讛 拽讘诇讛 讟注诐 讘诪砖讛讜 讗讬谞讛 讗讜住专转 砖讗专 讛讞转讬讻讜转 讗祝 注诇 驻讬 砖讛讞转讬讻讛 注爪诪讛 讗住讜专讛 诪砖讜诐 诪砖讛讜 砖讘讛, 讗[驻]"讛 讗讬谞讛 谞注砖讬转 谞讘讬诇讛 诇讗住讜专 砖讗专 讞转讬讻讜转, 讗讘诇 讻砖讬砖 讘讛 谞转讬谞转 讟注诐 谞讘讬诇讛 讗讝 讛讬讗 讗讜住专转 砖讗专 讛讞转讬讻讜转 诪砖讜诐 讟注诐 谞讘讬诇讛 讛谞驻诇讟 讜诪转驻砖讟 讘砖讗专 讘砖专 讛讞转讬讻讜转 讜讛谉 诪讬谞讛 砖诇 谞讘讬诇讛 讜讗祝 注诇 驻讬 砖讛讜讗 诪砖讛讜 诇讙讘讬 砖讗专 讞转讬讻讜转, 讗讘诇 诪砖讜诐 讟注诐 讛讬转专 砖讘讛 讗讬谞谉 谞讗住专讬谉 砖讗专 讞转讬讻讜转, 讚讗诪讗讬 讬注砖讛 讛讛讬转专 谞讘讬诇讛, 讜讻诪讜 讻谉 诪讛 砖讗诪专 专讘讗 住诇拽 讗转 诪讬谞讜 讻诪讬 砖讗讬谞讜, 讛讬讬谞讜 谞诪讬 讗诐 拽讜讚诐 砖谞转谞讛 谞讘诇讛 讟注诐 讘讞转讬讻讛 讬砖 诇讘讟诇 讘专讜讟讘 讛谞讘讬诇讛, [讗讘诇 讗诐 谞转谞讛 谞讘讬诇讛 讟注诐 拽讜讚诐 砖讬砖 讘专讜讟讘 讻讚讬 诇讘讟诇 讗讝] 讗讬谉 诇讜诪专 住诇拽 讗转 诪讬谞讜 讻诪讬 砖讗讬谞讜, 砖讛专讬 谞讘诇注 讘诪讬谞讜 讜讗"讗 诇讘讟诇讜 讘专讜讟讘 砖讗讬谞讜 诪讬谞讜 讛讜讗讬诇 讜诪注讜专讘 讘诪讬谞讜 讜讗讬谞讜 讬讻讜诇 诇讘讟诇讜, 讛诇讻讱 爪专讬讱 砖讬注讜专 专讜讟讘 诇讘讟诇 讻诇 讛讞转讬讻讜转, 讚诇讗讜 诪砖讜诐 讟注诐 砖讞转讬讻讛 注爪诪讛 谞注砖讬转 谞讘讬诇讛 讜讛讬转专 砖讘讗 讗诇讗 讘砖讘讬诇 讟注诐 讛谞讘讬诇讛 讛讜讗 砖讗"讗 诇讘讟诇讜 讘诪讬谞讜 讜砖讗讬谞讜 诪讬谞讜 讜讗讬谉 诇讜诪专 住诇拽 讗转 诪讬谞讜 讻诪讬 砖讗讬谞讜 诪讬谞讜 讛讜讗讬诇 讜诪注讜专讘 讛讜讗, 讗讘诇 讗诐 讛讬讛 讚诐 讗讜 讞诇讘 砖谞驻诇 讘讞转讬讻讛 讛讜讗讬诇 讜讗讬谞讜 诪讬谞讜 讗祝 注诇 驻讬 砖谞讜转谉 讟注诐 讘讞转讬讻讛, 讛讜讗讬诇 讜讟注诐 讞转讬讻讛 注爪诪讛 讗讬谞讜 讗讜住专 讻讬 讗诐 讟注诐 讚诐 讜讞诇讘 砖讘讛 (讜讙诐 讗讬谞讜 诪讬谞讬讛) [讜讛诐 讗讬谞讜 诪讬谞讜] 讜讗驻砖专 诇讘讟诇 讟注诐 讛讗讬住讜专 讘讞转讬讻讛 注爪诪讛 讗诐 讛讬讛 讘讛 讛砖讬注讜专, 讛讬诇讻讱 讘专讗砖讜谞讛 诇讗 讛讬讛 讘讞转讬讻讛 诇讘讟诇 讟注诐 讛讗讬住讜专 讘讗讞专讜谞讛 讬爪讟专驻讜 注诪讛 讞转讬讻讜转 讛讬转专 讜讬讘讟诇讜 讗转 讛讗讬住讜专, 讜诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛, 讜讻谉 讗谞讜 讗讜诪专讬诐 讙讘讬 诪讚讜诪注 (转诪讜专讛 讬讘, 讗) 讗诇讗 诇驻讬 讛讞砖讘讜谉 讘转专讜诪讛 砖讗祝 注诇 驻讬 砖讻讘专 谞讗住专 讛诪讚讜诪注 讘砖讘讬诇 砖诇讗 讛讬讛 讘讜 讻砖讬注讜专 诇讘讟诇 讗转 讛转专讜诪讛, 讗祝 注诇 驻讬 讻谉 讗诐 讗讞"讻 讬讜住讬祝 注诇讬讜 讛讬讛 诪讘讟诇 讜讗诐 讬驻讜诇 诪讗讜转讜 诪讚讜诪注 诇诪拽讜诐 讗讞专 讗讬谞讜 讗讜住专 讗诇讗 诇驻讬 讞砖讘讜谉, 讜讛讻讬 谞诪讬 讙讘讬 讬讬谉 谞住讱 讗诐 谞驻诇 诇诪讬诐 讜讗讬谉 讘诪讬诐 讻讚讬 诇讘讟诇 讟注诐 讬讬谉 讛讻讬 谞诪讬 讚诪讜转专 讘讚讬注讘讚. 讜专讗讬讛 诇讚讘专讬 谞诪讬 讚讗诪专讬谞谉 诇注讬诇 (讞讜诇讬谉 爪讞, 讗) 讻讝讬转讗 讚转专讘讗 讚谞驻诇 诇讚讬拽诇讗 讚讘砖专讗 讚诪砖注专讬谉 诇讘讟诇 讛讝讬转 讘诇讘讚 讜讗祝 注诇 讙讘 讚讗"讗 砖诇讗 谞驻诇 转讞诇讛 注诇 讞转讬讻讛 讗讞转, 讚讛讗 诇讗 砖讬讬讱 诇诪讬诪专 谞讬注专 讜讻住讛 讙讘讬 讚讬拽讜诇讗 砖讬转驻砖讟 讗讬住讜专 讘讻诇 讛讚讬拽讜诇讗, 讗诇讗 讘转讞诇讛 谞讜转谉 讟注诐 讘讞转讬讻讛 砖讘爪讚讛, 讜讗驻讬诇讜 讛讻讬 诇讗 讗诪专 讞转讬讻讛 注爪诪讛 谞注砖讬转 谞讘讬诇讛 讜讗讜住专转 讻诇 讛讞转讬讻讜转, 砖诪讗 诪讬谞讛 讚讗讬谉 砖讬讬讱 诇讜诪专 注谞讬谉 讝讛 讗诇讗 讘讟驻转 讞诇讘 讜谞讘讬诇讛 砖谞转谞讛 讟注诐 讘讞转讬讻讜转 砖讛谉 诪讬谞讛 讻讚驻专讬砖讬转. 诪讬讛讗 讗祝 注诇 讙讘 讚诇讗 讚诪讬 讻讜诇讬 讛讗讬 讗讬住讜专 讚诐 讜讞诇讘 砖谞讘诇注 讘讞转讬讻讛 诇讬讬谉 (讜)砖谞驻诇 诇诪讬诐 讜诇诪讚讜诪注, 讚讛转诐 诇讻砖讬驻诇讜 诪讬诐 讗讞专讬诐 讬讻讜诇讬谉 诇讛爪讟专祝, 讜讻谉 讛诪讚讜诪注 讙讘讬 讬讬谉 讜砖诪谉 讜转讘讜讗讛, 讗讘诇 讚讘专 讗讬住讜专 砖谞讘诇注 讘讞转讬讻讛 讜谞转谉 讘讛 讟注诐 讗"讗 诇砖讗专 讛讞转讬讻讜转 讛讘讗讜转 讗讞专 讻讱 诇讛爪讟专祝 注诐 讞转讬讻讛 专讗砖讜谞讛 砖谞讗住专讛 诇讛转讬专' 诪砖讜诐 讚讻讘专 谞讘诇注, 讗注"讙 讚讗讬讻讗 诇诪讗谉 讚讗诪专 讗驻砖专 诇住讜讞讟讜 诪讜转专, 讛讗 诇讗 砖讬讬讱 讗诇讗 讘讘砖专 讘讞诇讘 讗讘诇 讘砖讗专 讗住讜专讬谉 诇讗, 讛诇讻讱 讗讬谉 诇讛转讬专 讞转讬讻讛 专讗砖讜谞讛 砖讘诇注讛 讗讬住讜专 讜讬砖 讘讛 讟注诐 讗讬住讜专, 讜讗驻讬诇讜 讛讻讬 讛讜讗 讜讚讗讬 驻砖讬讟讗 讚讗讬 谞诪讬 谞注砖讬转 谞讘讬诇讛 [讗讬谉] 诇讗住讜专 砖讗专 讞转讬讻讜转 诪砖讜诐 诪讬谉 讘诪讬谞讜 讚讗讬谉 讟注诐 讛讬转专 砖讘讛 谞注砖讬转 谞讘讬诇讛, 讚谞讛讬 讚讛讬讗 注爪诪讛 讗住讜专讛 讜讗讬谉 讞转讬讻讜转 讗讞专讜转 诪爪讟专驻讬谉 诇讘讟诇 讛讗讬住讜专 砖讘讛, 诪讬讛讗 讛讬讗 注爪诪讛 讗讬谞讛 讗讜住专转 讛讗讞专讜转, 讜讘讻诇 讗讬住讜专讬诐 诇讗 讗砖讻讞谉 讞转讬讻讛 注爪诪讛 谞注砖讬转 谞讘讬诇讛 讗诇讗 讘讘砖专 [讘讞诇讘] 讜讘谞讘诇讛 砖谞转谞讛 讟注诐 讘讞转讬讻讛 诪驻谞讬 砖讛谉 诪讬谞讛, 讜讛讛讜讗 驻诇讜讙转讗 讚讗驻砖专 诇住讜讞讟讜 讻讱 讗谞讬 诪驻专砖, 讚诇讗 砖讬讬讱 讗诇讗 讘讘砖专 讘讞诇讘, 讜诪讗谉 讚住"诇 讗驻砖专 诇住讜讞讟讜 讗住讜专 讗诐 谞驻诇讛 讟驻转 讞诇讘 注诇 讞转讬讻讛 讜谞讜转谞转 讟注诐 讘讞转讬讻讛, 讻诇 诪讛 砖谞住讞讟 诪谉 讛讞转讬讻讛 讗驻讬诇讜 讟注诐 讘砖专 讗住讜专 讛讜讗, 讜讛讜讛 诪讬谉 讘诪讬谞讜 讘讞转讬讻讜转 讗讞专讜转, 讛讜讗讬诇 讜讛讘砖专 注爪诪讜 谞讗住专, 讜诇讗 讚诪讬 诇砖讗专 讗讬住讜专讬谉 讻讚驻专讬砖讬转, 讜诪讗谉 讚讗诪专 讗驻砖专 诇住讜讞讟讜 诪讜转专, 住"诇 诪讛 砖谞住讞讟 诪谉 讛讞转讬讻讛 讗驻讬诇讜 讟注诐 讘砖专 讗住讜专 讛讜讗, 讜讛讜讬 诪讬谉 讘诪讬谞讜 讘讞转讬讻讜转 讗讞专讜转 讛讜讗讬诇 讜讛讘砖专 注爪诪讜 谞讗住专 讜诇讗 讚诪讬 诇砖讗专 讗讬住讜专讬谉 讻讚驻专讬砖讬转, 讜诪"讚 讗驻砖专 诇住讜讞讟讜 诪讜转专 住"诇 诪讛 砖谞住讞讟 诪谉 讛讞转讬讻讛 讟注诐 讘砖专 诪讜转专 讛讜讗 讜讗讬谞讜 讗住讜专 讗诇讗 讟注诐 讞诇讘 砖讘转讜讻讛 讗诐 转驻诇讜讟 讟注诐 讞诇讘 讘讞转讬讻讜转 讗讞专讜转 讜诇讗 讛讜讛 诪讬谉 讘诪讬谞讜, 讗讘诇 讟注诐 讘砖专 砖诇 讞转讬讻讛 讗讬谞讜 讗住讜专 讜讗讬谞讜 讗讜住专 讘砖讗专 讛讞转讬讻讜转 讻讚讗诪专讬谞谉 谞诪讬 讘砖讗专 讗住讜专讬谉, 讜诇讗 砖讗谞讬 诇讬讛 讘讬谉 讘砖专 讘讞诇讘 诇砖讗专 讗讬住讜专讬, 讻讬 讛讬讻讬 讚讘砖讗专 讗讬住讜专讬 诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 讛"谞 讘讘砖专 讘讞诇讘 讚诪讛 砖谞住讞讟 诪谉 讛讛讬转专 讗讬谞讜 讗住讜专 讜讛讬讬谞讜 讗驻砖专 诇住讜讞讟讜 诪讜转专 注"讻.
讜诪讬讛讜 诪讛 砖讻转讘 讛专讘 讝"诇 讚讗驻讬诇讜 讘砖讗专 讗讬住讜专讬谉 讻讙讜谉 讚诐 砖谞讘诇注 讘讞转讬讻讛 讜讗住专讛讜 讗诐 专讘讛 注诇讬讜 讛讬转专 诇讘住讜祝 砖讗讬谉 讛讞转讬讻讛 注爪诪讛 诪讜转专, 讜讗祝 注诇 驻讬 砖讛讜讗 讝"诇 驻讬' 讚诪讗谉 讚讗诪专 讗驻砖专 诇住讜讞讟讜 诪讜转专 诇讛转讬专 讙诐 讛讞转讬讻讛 砖谞讗住专讛 拽讗', 讜讗诪专(讜) 讝"诇 讚诇讗 讗诪专讬谞谉 讛讻讬 讗诇讗 讘讘砖专 讘讞诇讘, 诇讗 讛讘谞转讬 讟注诐 讚讘专讬讜 讘讝讛, [讚]诇驻讬 诪讛 砖讛讜讗 诪驻专砖 讗驻砖专 诇住讜讞讟讜 诪讜转专 讗祝 讛讞转讬讻讛 注爪诪讛 [诪讜转专转]. 讗讘诇 诇专诪讘"谉 讝"诇 砖驻讬专砖 驻诇讜讙转讗 讚讗驻砖专 诇住讜讞讟讜 砖讗讬谉 讛讛拽驻讚讛 诇讛转讬专讛 讞转讬讻讛 讗讜 诇讗讜住专讛, 讗诇讗 讚诪"讚 讗驻砖专 诇住讜讞讟讜 讗住讜专 拽住讘专 讚讗驻讬诇讜 讗驻砖专 诇讱 诇住讞讜讟 讻诇 讛讗讬住讜专 砖讘讜 诇讙诪专讬, 讗"讛 讻讘专 谞注砖讬转 讻诇 讛讘砖专 砖讘讜 讗讬住讜专 讙诪讜专, 讜讛"诇 讻砖讗专 讗讬住讜专 讘诪讬谞讜 讘诪砖讛讜, 讜讻谉 讛讞诇讘 讘诪讬谞讜 诇驻讬 砖砖谞讬讛诐 谞讗住专讜 诇讙诪专讬 讜诇讜拽讛 注诇 讞爪讬 讝讬转 诪讝讛 讜注诇 讞爪讬 讝讬转 诪讝讛, 讜诪"讚 诪讜转专 拽住讘专 讘砖专 砖讘讜 讛讬转专 讙诪讜专 讛讜讗 讜讗讬谞讜 讗讜住专 讘砖专 讗讞专 讘诪讬谞讜, 讜讙诐 讛讞诇讘 砖讘讜 讛讬转专 讙诪讜专 讛讜讗 讜讗讬谞讜 讗讜住专 讞诇讘 讗讞专 讘诪讬谞讜, 讜诪"诪 讗驻砖专 砖砖谞讬讛诐 住"诇 讚讞转讬讻讛 注爪诪讛 讗住讜专讛 诇注讜诇诐 讜讻谉 诇砖讗专 讛讗住讜专讬谉 讛谞讘诇注讬诐 讘讞转讬讻讛, 讜讛讟注诐 诇讝讛 讻诪讜 砖讻转讘 讛"专 讗驻专讬诐 讝"诇 讜谞讻讜谉 讛讜讗.
讜讛专讘 讗诇驻住讬 讝"诇 诇讗 讛讘讬讗 诪讻诇 讝讛 讘讛诇讻讜转讬讜 讻诇诇, 讜讛讜讗 诪谉 讛转讬诪讛, 砖讗驻讬诇讜 讛讬讛 住讜讘专 讛专讘 讝"诇 砖诇讗 讗诪专讜 讞转讬讻讛 注爪诪讛 谞注砖讬转 谞讘诇讛 讜讗驻砖专 诇住讜讞讟讜 讗住讜专 讗诇讗 讘讘砖专 讘讞诇讘 讻讚讘专讬 讛专讘 专讘讬 讗驻专讬诐 讝"诇, 诪讻诇 诪拽讜诐 讛"诇 诇讻讜转讘讛 诪砖讜诐 讘砖专 讘讞诇讘, 诪讬讛讗 讚拽讬讬诪讗 诇谉 讚讗驻砖专 诇住讜讞讟讜 讗住讜专 讻专讘讬 讬讛讜讚讛 讜讻专讘讬 讚拽讗讬 讻讜转讬讛 讜专讘讬 讬讛讜讚讛 讜专讘讬 讞谞讬谞讗 谞诪讬 讚住"诇 讛讻讬谉, 讜爪"注 诪驻谞讬 诪讛 讛砖诪讬讟讛.





专讬讟讘"讗

讜诪讛讚专讬' 诇注讜诇诐 拽住讘专 专讘 讗驻砖专 诇住讜讞讟讜 讗住讜专 讜砖讗谞讬 讛讻讗 讚讙讚讬 讗住专 专讞诪谞讗 讜诇讗 讞诇讘 讻诇讜诪专 砖讛讱 讚讛讻转讜讘 转诇讛 讛注讬拽专 讛讗讬住讜专 砖诇 讘砖专 讜讞诇讘 讘讘砖专 讛讜讗 讜讻讗诇讜 讛讜讗 讛讗讬住讜专 讜讛讞诇讘 讛讜讗 讛谞讗住专 讜诇驻讬讻讱 讻诇 砖讛讞诇讘 谞转谉 讟注诐 讘讘砖专 讗讝 讬砖 诇谞讜 诇讜诪专 砖讛讘砖专 谞注砖讛 谞讘诇讛 讜讗注"驻 砖讗驻砖专 诇住讜讞讟讜 讗住讜专: 讗讘诇 讻诇 砖讛讘砖专 谞转谉 讟注诐 讘讞诇讘 讗讬谉 讚谞讬谉 讗转 讛讞诇讘 讗诇讗 讻讚讬谉 讛讘砖专 讛讗讜住专讜 讜讗驻砖专 诇住讜讞讟讜 诪讜转专. 讜讗住拽讬谞讗 讚诇注讜诇诐 讗驻砖专 诇住讜讞讟讜 讗住讜专. 讜诇讗 讗诪专讬' 谞诪讬 讙讚讬 讗住专 专讞诪谞讗 讜诇讗 讞诇讘. 讜讛讗 讚讗诪专 专讘 讞诇讘 诪讜转专 讻砖谞驻诇 讘转讜讱 拽讚专讛 专讜转讞转 讚诪讘诇注 讘诇注 诪驻诇讬讟 诇讗 驻诇讬讟 注讚 讚谞讬讬讞 讜讻讚讗讬' 讘住诪讜讱 讚诪讻讗谉 讛讬讜 诪讚拽讚拽讬谉 专"砖 讜专"转 讗讞讬讜 讝"诇 讚诇诪"讚 诪讬谉 讘诪讬谞讜 诇讗 讘讟讬诇. 讗讜 讘讗讬住讜专讬 注"讗 讜讚讻讜转讬讛讜 讚诇讻"注 诇讗 讘讟诇讬 诪讬谉 讘诪讬谞讜 讞转讬讻讛 讗住讜专讛 砖谞驻诇讛 讘拽讚专讛 砖讬砖 讘讛 专讜讟讘 讜讬砖 讘讛 讞转讬讻讜转 讚讛转讬专' 讜砖讛转讛 砖诐 讻讚讬 砖转讘诇注 讜转讞讝讜专 讜转驻诇讜讟 爪专讬讱 砖讬讛讗 讘拽讚讬专讛 专讜讟讘 住' 讻讚讬 讻诇 讛讞转讬讻讛 讻讚讬 砖讬讘讟诇 讛专讜讟讘 讗转 讟注诐 讛讞转讬讻讛 砖讗讬谞讜 诪讬谞' 讛驻讜诇讟 讘拽讚专讛 讜爪专讬讱 砖讬讛讗 讘讜 注讜讚 住' 讞转讬讻讜' 讻谞讙讚讛 诇讘讟诇 讛专讜讟讘 砖讘诇注讛 注讚 砖转讛讗 讛专讜讟讘 讛讛讜讗 讻砖讞讜讝专 讜驻讜诇讟 讘拽讚专讛 讘讟讬诇 讘住' 讘讞转讬讻讜' 砖讗讬谞诐 诪诪讬谞讜 砖讛专讬 讛讞转讬讻讛 讻砖讘诇注 专讜讟讘 讞讝专 专讜讟讘 讛讛讜讗 讻讞转讬讻讜转 谞讘诇讛 注爪诪讛 砖谞讘诇注' 讘讜 讻诪讜 讚讗诪专讬' 讘砖诪注转讬谞讜 讛讞诇讘 砖谞讘诇注 讘讘砖专 讞诇讘 谞讘诇讛 讻讚讬谉 讛讘砖专. 讜诇驻讬 砖诇讗 讘讘砖专 砖讗讬谞讜 诪讬谞讜 住' 讻谞讙讚讜 讞讝专 讜讗住专 讗转 讛讞诇讘 讘诪砖讛讜 诪驻谞讬 砖讛讜讗 诪讬谞讜 讛讻讬 谞诪讬 讗诐 讗讬谉 讘讞转讬讻' 讛讘砖专 砖讗讬谞' 诪诪讬谉 讛专讜讟讘 住' 讻谞讙讚 讛专讜讟讘 讛讝讛 讛讘诇讜注 讘讞转讬讻' 讛专讬 讛专讜讟讘 讛讛讜讗 讻砖讞讜讝专 转驻诇讜讟 讘拽讚专讛 讜讗住专 讗转 讻诇 讛专讜讟讘 砖讘拽讚专讛 讘诪砖讛讜 讛讬诇讻讱 爪专讬讱 讘拽讚专' 砖谞讬 住' 讗' 诪专讜讟讘 讻谞讙讚 讛讞转讬讻讛 讛讗住讜专讛 砖谞驻诇讜 砖诐 讜住' 讗' 讘讞转讬讻' 讛讘砖专 讻谞讙讚 讛专讜讟讘 讛讘诇讜注 讘讞转讬讻讛 讛谞讘诇注 砖诪砖注专讬' 讘讜 讻谞讙讚 讻诇 讛讞转讬讻讛 讜讛拽砖' 注诇讬讛诐 专"讬 讝"诇 讚讗"讻 诪讗讬 讛讗讬 讚诪转专爪讬谞谉 讙讚讬 讗住专 专讞诪谞讗 讜诇讗 讞诇讘 讚讛讗 诪"诪 诇讗 讙专注 讛讗讬 讞诇讘 诪专讜讟讘 砖讘拽讚专讛 讛谞讘诇注 讘讘砖专 谞讘诇注 砖讞讜讝专 讻诪讜转讛 讜讗诐 讗讬谉 砖诐 讘砖专 砖诇 讛讬转专 砖讗讬谞讛 诪讬谞讛 诇讘讟诇讜 砖讞讜讝专 讛专讜讟讘 讛讛讜讗 讻谞讘诇讛 注爪诪讛 讜讗讜住专 砖讗专 讛专讜讟' 讻诪讬谉 讘诪讬谞讜 讗诇讗 讜讚讗讬 诪讚讘专讬诐 讗诇讜 讗谞讜 诇诪讚讬谉 砖讗驻讬' 诇讚讘专讬 讛讗讜诪专 讘讻诇 讗讬住讜专讬谉 讚注诇诪讗 讞转讬讻' 注爪诪讛 谞注砖讬转 谞讘诇讛 讗讬谉 讚谞讬谉 讗讜转讛 讗诇讗 讻讚讬谉 讛讗讜住专讛 讜讻讬讜谉 砖讛讗讜住专讛 诇讗 转讗住专 讛拽讚讬专讛 诇驻讬 砖讗讬谞讛 诪讬谞讛 讗祝 讛讬讗 诇讗 转讗住专: 讜诇讗 讗诪专 讛住驻专 讻砖讛讞转讬讻讛 谞"谞 诪砖讜诐 讚讗驻砖专 诇住讜讞讟讜 讗住讜专 砖讬讛讗 讛谞讗住专 谞讬讚讜谉 讻讗讬诇讜 讛讜讗 讗住讜专 诪注爪诪讜 讗诇讗 讘讘砖专 讜讞诇讘 讘诇讘讚 诪谉 讛讟注诐 砖讗诪专谞讜 诇诪注诇讛 讜诇驻讬讻讱 讻砖讗诪专 讛住驻专 讙讚讬 讗住专' 专讞诪谞讗 讜诇讗 讞诇讘 砖讗讬谉 讗讜诪专讬' 讘讞诇讘 讗驻砖专 诇住讜讞讟讜 讗住讜专 讗注"讙 讚注"讻 谞讗住专 讛讞诇讘 讛谞讘诇注 讘讘砖专 讚诇讗 住讙讬' 讘诇讗讜 讛讻讗 诪"诪 讻砖讞讜讝专 讜谞驻诇讟 讘砖讗专 讛讞诇讘 讗讬谞讜 讗讜住专讜 讘诪砖讛讜 讜讗驻讬' 诇专"讬 诇驻讬 砖讗讬谉 讚讬谞讜 讗诇讗 讻讚讬谉 讛讘砖专 砖讗住专讜 讜讻谉 讗转讛 讚谉 讘讻诇 讗讬住讜专讬谉 砖讘注讜诇诐 讗注"驻 砖谞讗诪专 讘讛诐 讞转讬讻讛 注爪诪讛 谞"谞 砖讗讬谉 讛讛讬转专 砖谞讗住专 讞讜讝专 讜讗讜住专 讗诇讗 讻讚讬谉 讛讗讬住讜专 砖讘诇注讜 讜讝讛讜 讛讛驻专砖 砖讬砖 讘讬谉 讛诇砖讜谉 砖讗诪专讜 讘砖诪注转转讬谞讜 讗驻砖专 诇住讜讞讟讜 讗住讜专 诇诇砖讜谉 讛讗诪讜专 讘注诇诪讗 讞转讬讻讛 注爪诪讛 谞注砖讬转 谞讘诇讛. 讻讬 诇砖诐 拽专讗讜讛讜 砖谞注砖讛 讻砖诐 讛讗讬住讜专 砖讗住专讜 讜讘讻讗谉 讗诪专讜 讗驻砖专 诇住讜讞讟讜 讗住讜专 砖谞讬讚讜谉 讛讜讗 讻讗讬住讜专 讙诪讜专 讻讗诇讜 谞讗住专 诪转讞讬诇转 讘专讬讬转讜 讜讝讛 谞"诇 讻驻转讜专 讜驻专讞 诇驻讬 砖讬讟转 专"讬 讝"诇:



注诇 讗讻讬诇转讜 讗诪讗讬 讞讬讬讘 驻讬' 讚讛讗 讗讬谉 讻讗谉 讗诇讗 讞爪讬 砖讬注讜专 讚讗讬住讜专讗 讻讬 讛讞诇讘 讗讬谞讜 谞讬讚讜谉 讗讬住讜专 讗诇讗 讛讬转专 砖谞砖诇注 讘讗讬住讜专 讜讗讬 诪砖讜诐 讛讬转' 诪谞讟专祝 诇讗讬住讜专 讛讗 拽讬讬"诇谉 讚讗讬谉 讛讬转专 诪爪讟专祝 诇讗讬住讜专 讗诇讗 讘拽讚砖讬诐 讜讘讗讬住讜专讬 谞讝讬专.



讻讙讜谉 砖谞驻诇 诇讬讜专讛 专讜转讞转 讚诪讘诇注 讘诇注 诪讬驻诇讟 诇讗 驻诇讬讟.  诇驻讬 驻砖讟讗 谞专' 讚讛"拽 诪讘诇注 讘诇注 诪讛 砖讘讞讜抓 讜诪讬驻诇讟 诇讗 驻诇讬讟 讻诇讜诐 讘注讜讚 砖讛讬讜专讛 专讜转讞转 注讚 讚谞讬讞 诪专转讬讞转讜 讻讚诪驻专' 讜讗讝讬诇. 讜诇驻"讝 讻砖诪讙注讬诇讬谉 讻诇讬诐 讛讬' 爪专讬讱 诇讛砖讛讜讜转谉 讘诪讬诐 注讚 砖讬谞讬讞讜 讛诪讬诐 诪专转讬讞转谉 砖讛专讬 讗讬谉 驻讜诇讟讬谉 讻诇讜诐 注讚 砖讬谞讬讞讜 讛诪讬诐 诪专转讬讞转谉 讜讛拽砖讛 专"转 讝"诇 砖讛专讬 讚讘专 讛谞专讗讛 诇注讬谞讬' 讛讜' 砖讗诐 谞讜转谞讬谉 讬专拽 讘转讜讱 拽讚讬专讛 专讜转讞转 讗讝 诪砖转谞讛 诪专讗讬转 讛诪讬诐 讜诪讜专讬拽 讜讻谉 诪砖转谞讛 诪专讗讬转 诪讬诐 砖讘拽讚专' 讻砖谞驻诇 砖诐 讘砖专 砖诪谉 讜注讜讚 砖讗讬谉 讗谞讜 谞讜讛讙讬谉 诇讛谞讬讞 讛讻诇讬' 讛谞讙注诇 讘诪讬诐 讛专讜转讞讬诐 注讚 砖讬谞讜讞讜 讜诪谞讛讙诐 砖诇 讬砖专讗诇 转讜专讛. 诇讻讱 驻讬专砖讜 讝"诇 讚讛"拽 诪驻诇讬讟 诇讗 驻诇讬讟 讘注讜讚 砖讘讜诇注 讜讛讬讬谞讜 讚驻专讻讬' 住讜祝 住讜祝 讻讬 谞讞 诪讘诇讬注转讜 讛讚专 驻诇讬讟 讻讬 讻砖讬讛' 砖讘注 诪诇讘诇讜注 讞讜讝专 讜驻讜诇讟 讜讛讻讬 讚讬讬拽 诇讬砖谞讗 讚讗诪专讬' 讻讬 谞讬讬讞 讜诇讗 讗诪专讬' 讻讬 谞讬讞讗 讻诇讜诪专 讻讬 谞讬讞讗 讛讬讜专' 诪专转讬讞转 讜诪砖谞讬 讻砖拽讚诐 讜住诇拽讜 诇讗讬住讜专 拽讜讚诐 砖讬谞讬讞 诪讘诇讬注转讜 讜讻谉 驻讬' 讛"专 砖诪注讬讛 讝"诇 讜诇驻"讝 讛讬讛 讗讜诪专 专"砖 讝"诇 讻讬 讻砖诪讙注讬诇讬谉 讻诇讬诐 讗住讜专讬诐 爪专讬讱 诇讛砖讜讜转谉 讘诪讬诐 砖注讛 讙讚讜诇讛 注讚 讻讚讬 砖讬讛讗 诇讛诐 砖讛讜转 诇讙诪讜' 讘诇讬注转谉 讜诇讞讝讜专 讜诇驻诇讜讟 讗讞"讻 讜讛拽砖讛 专"转 讝"诇 砖讝讛 讚讘专讬 转讬诪讗 讛讜讗 讻讬 诪讬 讬讜讻诇 诇讛讬讜转 讘拽讬 砖讬讚注 砖讬注讜专 讝讛 诇讻讱 驻讬' 专"转 讝"诇 诪讘诇注 讘诇注 诪驻诇讬讟 诇讗 驻诇讬讟 诪讛 砖讘诇注 注讚 讚谞讬讞' 专转讬讞转 讛诪讬诐 讗讘诇 诪讛 砖讬砖 讘讜 诪注爪诪讜 诪讬讚 讛讜讗 驻诇讟讜. 讜讗驻砖专 诇讛诇讜诐 诇砖讜谉 专砖"讬 讝"诇 讻驻讬' 讛讝讛 砖讻' 诇砖讜谞讜 讛讗 讚讗诪专 专讘 诇注讬诇 讘砖专 讗住讜专 讞诇讘 诪讜转专 讘砖谞驻诇 讗讜转讜 讝讬转 诇转讜讱 拽讚讬专讛 专讜转讞转 讚诪讛 砖讘诇注讜 讗讬谞讛 驻讜诇讟 砖讻"讝 砖讗讬谞讜 谞讞 诪专转讬讞转讜 讗讬谞讜 驻讜诇讟 注讻"诇 讜诪讚拽讗诪专 诪专谉 讝"诇 讚诪讛 砖讘讜诇注 讗讬谞讜 驻讜诇讟. 讬砖 诇讚讜谉 讚讛讗 讚讛讚专 讗诪专 讝"诇 砖讻诇 讝诪谉 砖讗讬谞讜 谞讞 诪专转讬讞转讜 讗讬谞讜 驻讜诇讟 讛讬讬谞讜 砖讗讬谞讜 驻讜诇讟 诪讛 砖讘诇注 讜讗祝 诇驻讬专讜砖讜 砖诇 专"转 讝"诇 讬"诇 砖讗讬谉 诇讛讙注讬诇 讻诇讬诐 讘诪讬' 讗诇讗 讻砖讬砖 讘诪讬' 住' 讻谞讙讚 讛讻诇讬 砖诪讙注讬诇讬谉 讘讜 讜诪讙注讬诇谉 讗讜转诐 讘讝讛 讗讞专 讝讛 砖讗诐 诇讗 讻谉 讛专讬 讛讻诇讬诐 讛诇诇讜 驻讜诇讟讬谉 诇讞讜讱 讛诪讬诐 讗讬住讜专 砖讘讛谉 讜讗讜住专讬谉 讗讜转讛 讜讛讻诇讬诐 注爪诪谉 砖谞讙注诇讬诐 砖诐 讞讜讝专讬谉 讜讘讜诇注讬谉 诪谉 讛诪讬诐. 讜讻"转 讚讻讬 讛讬讻讬 讚讗诪专讬谞谉 诪讘诇注 讘诇注 诪驻诇讟 诇讗 驻诇讬讟 诪讛 砖讘诇注 讛"谞 讗诪专讬谞谉 讚诪讘诇注 诇讗 讘诇注 诪讛 砖驻诇讟 注讜讚 讛诪讬诐 专讜转讞讬诐 讝讜 诪谞讬谉 诇谞讜. 讜讻讬 诪驻谞讬 砖讞讬讚砖 诇谞讜 讛转诇诪讜讚 讞讬讚讜砖 讗讞讚 谞讞讝讜专 讜谞讞讚砖 讘讜 讞讬讚讜砖 讗讞专 诪注爪诪讬谞讜 讗讚专讘讛 讛讘讜 讚诇讗 诇讜住祝 注诇讛 讛讜讗. 讜注讜讚 砖讗驻讬' 转讗诪专 砖讛讻诇讬 讛专讗砖讜谉 讗讬谞讛 谞讗住专 讛专讬 讛讻诇讬 讛砖谞讬 砖诪讙注讬诇 讘讛诐 谞讗住专 讜讻"转 砖讛诪讬诐 注爪诪讛 诪讘诇讬注 讘诇注讬 讛讗讬住讜专 砖讘讻诇讬 诪驻诇讟 诇讗 驻诇讟 诇讬讛 诇转讜讱 讛讻诇讬 讗讬谉 专讗讜讬 诇讜诪专 讻谉 讘诪讬诐 讛爪诇讜诇讬诐 砖讛讗讬住讜专 讘讛谉 讗讬谉 讚讘专 谞讘诇注 讚砖讬讬讻讬 讘讬' 诇砖讜谉 驻诇讬讟讛 讗诇讗 转注专讜讘讜转 讘注诇诪讗 砖谞转注专讘 讘诪讬诐. 讛诇讻讱 讗诐 讗讬谉 住' 讘诪讬诐 砖诇 讻诇讬 讛谞讙注诇 讛专讬 讛诪讬诐 谞讗住专讬谉 诪讬讚. 讜讛讬讜专讛 注爪诪讛 砖诪讙注讬诇谉 讘转讜讻讛 谞讗住专转 讜讛"讛 诇讻诇讬诐 砖诪讙注讬诇讬谉 讘讛诐 讗讞专讬 讻谉 讜讛讬' 爪专讬讱 讬讜专讛 讗讞转 诇讻诇 讻诇讬 讜讻诇讬 讗诇讗 讜讚讗讬 讗讬谉 诇讛讙注讬诇 讻诇讬诐 讗诇讗 讻砖讬讛讗 讘诪讬诐 住' 讻谞讙讚 讛讻诇讬 讛谞讙注诇. 讜讻讙讜谉 砖讛讬讜专讛 砖诪讙注讬诇谉 讘讛 讙讚讜诇讛 讜讛讻诇讬诐 砖诪讙注讬诇谉 讘讛 讛诐 讻诇讬诐 拽讟谞讬诐. 讗讘诇 讗讬谉 讛讻砖专 讛讙注诇讛 诇讻诇讬诐 讙讚讜诇讬诐 讜讻"砖 诇讬讜专讛 注爪诪讛 讗诐 讛讬讗 讗住讜专讛 讚注"讻 讗讬谉 讘诪讬诪讛 住' 讻谞讙讚 讻讜诇讛. 讜讬讜专讛 讚专讘 注讜拽讘讗 讚驻专拽 讘转专讗 讚注"讗 诇讗 讛讬转讛 讘转 讬讜诪讗 讻讱 讛注诇讜 讘转讜住驻讜' 讜注讜讚 讗诪专讜 砖讗讬谉 讝讛 讗诇讗 讘讻诇讬诐 讘谞讬 讬讜诪谉 讗讘诇 讻诇讬 砖讗讬谞讜 讘谉 讬讜诪讗 讚爪专讬讱 讛讻砖专 诪讚专讘谞谉 讗讬谉 诇讜 讘讝讛 讻讬 讗注"驻 砖驻讜诇讟 讗讬住讜专讜 讘诪讬诐 讛专讬 讛讗讬住讜专 讛讛讜讗 驻讜讙诐 讜讗注"驻 砖谞讘诇注 讘讻诇讬' 讗讜 讘讬讜专讛 讗讬谉 讘讻讱 讻诇讜诐 砖诇讗 讗住专讜 讞讻诪讬诐 拽讚专讛 讛驻讙讜诪讛 讗诇讗 讻砖讘诇注讛 诪谉 讛诪讬谞讛. 讜注讜讚 讗诪专讜 讘转讜' 砖讗讬谉 讚讬谞谞讜 讗诇讗 讘讻诇讬 砖讘诇注讜 讗讬住讜专 讻讙讜谉 讻诇讬 诪讚讬谉 讜讛讬讜爪讗 讘讛诐 讗讘诇 讻诇讬诐 砖讗谞讜 诪讙注讬诇谉 诇驻住讞 讗讬谉 诇讞讜砖 诇讻诇 讝讛 砖讛专讬 讗谞讜 诪讙注讬诇讬谉 讗讜转谉 拽讜讚诐 讝诪谉 讗讬住讜专 讞诪抓 讚讻讬 谞诪讬 驻诇讟讬 讻诇讬诐 讞诪抓 讛讘诇讜注 讘讛诐 讘诪讬诪讬 讛讙注诇讛 讗讬谉 讘讻讱 讻诇讜诐 讚讛讗 讛"诇 谞"讟 讘专 谞"讟 讚讛转讬专讗 砖讛讜讗 诪讜转专 讻讚讙讬诐 砖注诇讜 讘拽注专讛 砖诇 讘砖专 砖诪讜转专 诇讗讻诇谉 讘讻讜转讞: 讻诇 讝讛 诪讬住讜讚 专讘讜转讬' 讛爪专驻转讬' 讝"诇. 讜讛拽砖讛 专讘讬谞讜 讛讙讚讜诇 讝"诇 注"讝 讛讗讬讱 讗驻砖专 砖诇讗 谞讬转谞讛 转讜专讛 讛讻砖专 诇讻诇讬 诪讚讬谉 讛讙讚讜诇讬诐 讜诇讗 讬讜专讛 注爪诪讛 讻砖讛讬讗 讗住讜专讛 讜讛讻转讜讘 爪讜讜讞 讜讗讜诪专 讻诇 讚讘专 讗砖专 讬讘讗 讘诪讬诐 转注讘讬专讜 讘诪讬诐 诇讟讛专. 讜讝讜 讜讚讗讬 拽讜砖讬' 讙讚讜诇讛 砖讗讬谉 诇诪注诇讛 诪诪谞讜. 讗讘诇 讬"诇 诇驻讬 砖讬讟转 转讜' 讚讛专讬 讬砖 诇讛诐 讛讻砖专 注"讬 拽驻讬诇讗 讚住诪讻讬' 讗拽驻讬诇讗. 讜注讜讚 讚讘诇讗讜 拽驻讬诇讗 谞诪讬 讚诪讚讗讜专讬讬转讗 讞讚 讘转专讬 讘讟讬诇 讜讗驻讬' 讘讬讜专讛 讙讚讜诇讛 砖讬砖 讘讞诇诇讛 讻驻诇 砖讬注讜专 讛讬讜专讛 讜讗讬谉 讻诇 讚讘专讬 专讘讜转' 讝"诇 讘注诇讬 讛转讜住驻讜转 讗诪讜专讬谉 讗诇讗 诇讚讬谞讗 讚专讘谞谉 讜讘讚诇讬讻讗 拽驻讬诇讗 讗专诪讗讛:



讜专讘讬谞讜 讛讙讚讜诇 讝"诇 驻讬' 诇讛转讬专 拽砖专讬诐 讗诇讜 讜讗诪专 讻讬 诪讜转专 诇讛讙注讬诇 讻诇讬诐 讙讚讜诇讬诐 讘转讜讱 讛讬讜专讛 砖讗讬谉 讘诪讬诐 住', 讜讻谉 讛讬讜专讛 注爪诪讛 诪讙注讬诇讬谉 讗讜转讛 讘注爪诪讛 讗祝 注诇 驻讬 砖讛讬讗 讘转 讬讜诪讗 讜讗祝 注诇 驻讬 砖讗讬谉 讛诪讬诐 住' 砖讻谉 讛讜讗 讻讞谉 砖诇 诪讬诐 砖诪驻诇讬讟谉 讗讬住讜专 讜讗讬谉 诪讘诇讬注讬谉 讗讜转讛 诇转讜讱 讛讻诇讬 诪驻讻讬 砖讛驻诇讬讟讛 讛谞驻诇讟转 讘讛诐 讛讜专注 讻讞讛 诪讗讜讚 讜讛诪讬诐 诪转讬砖讬谉 讻讞讛 砖讗讬谞讛 讞讜讝专转 讜谞讘诇注转 讘转讜讱 讻诇讬 砖讛讜讗 讚讘专 拽砖讛 讛讬诇讻讱 讗祝 注诇 驻讬 砖讛诪讬诐 讛诐 谞讗住专讬诐 讜讗诇讜 谞驻诇 讘讛诐 讚讘专 专讱 讛讬讛 谞讗住专. 讗驻"讛 讛讻诇讬 讗讬谞讛 谞讗住专 讜诪讬讛讜 爪专讬讱 砖转讛讗 讛讬讜专讛 讜讛讻诇讬诐 讛谞讙注诇讬' 诪拽谞讞讬诐 讬驻讛 拽讜讚诐 讛讙注诇讛. 砖讗诐 诇讗 讻谉 讛专讬 讛讗讬住讜' 讛讜讗 讘注讬谉 诪转注专讘 讘诪讬诐 讜讗讬谉 讻讞 讘诪讬诐 诇讛转讬砖 讻讞讜. 砖讗诐 讗讬谉 讗转讛 讗讜诪专 讻谉 谞讘诇讛 砖谞驻诇讛 讘拽讚专讛 砖诇 诪讬诐 砖讗讬谉 讘诪讬诐 住' 讗祝 注诇 驻讬 砖讛诪讬诐 讗住讜专讬诐 讬讛讬讛 讛拽讚专讛 注爪诪讛 诪讜转专转. 讜讝讛 诇讗 谞讗诪专 诪注讜诇诐. 讜专讘讬谞讜 讛讙讚讜诇 讝"诇 诪讘讬讗 专讗讬讛 诇讚讘专讬讜 诪诪讛 砖讗诪专讜 讘讝讘讞讬诐 驻' 讚诐 讞讟讗转 讙讘讬 讛讙注诇讛 讘诪讬诐 讜诇讗 讘讬讬谉 讜诇讗 讘诪讝讜讙 讜诇讗 讘砖讗专 诪砖拽讬谉 注"讻. 讜讗讬谉 诇讜诪专 砖讝讛 讛诇讻讛 讘诇讗 讟注诐 讜讙讝讬专转 讛讻转讜讘 讗诇讗 讛讟注诐 诪驻谞讬 砖讟讘注谉 砖诇 诪讬诐 讛讜讗 讻诪讜 砖讗诪专谞讜 砖诪驻诇讬讟讬谉 讗讬住讜专 讜讗讬谉 诪讘诇讬注讬谉 讗讜转讛 驻诇讬讟讛 讘砖讜诐 讻诇讬 讜讗"转 讜讛讗 讘住驻专讬 讚专砖讬谞谉 诇讬讛 谞诪讬 诇注谞讬谉 诪专讬拽讛 讜砖讟讬驻讛 讜讬"诇 讚讛讛讜讗 讻诪"讚 砖讟讬驻' 讘讞诪讬谉 讜诪讗讬 讚驻诇讬讙 讗讘讬讬 讘讝讘讞讬诐 讜讗诪专 讘诪讬诐 讜讗驻讬诇讜 讘讬讬谉 讜讘砖讗专 诪砖拽讬谉 讛转诐 诇注谞讬谉 诪专讬拽讛 讜砖讟讬驻讛 诇讞讜讚 讛讜讗 讚驻诇讬讙 讜诪砖讜诐 讚住讘专 诪专讬拽讛 讜砖讟讬驻讛 讘爪讜谞谉. 讜讘讛讛讬讗 谞诪讬 驻诇讬讙 注诇讬讛 专讘讗 诪砖讜诐 讚住"诇 诪专讬拽讛 讜砖讟讬驻讛 讘讞诪讬谉 注"讻 讜讛驻讬' 谞讻讜谉. 讗讘诇 讗讬谉 注专讘 诇住诪讜讱 注诇讬讜 诇注砖讜转 诪注砖讛 诇讛转讬专 诇讛讙注讬诇 讻诇讬诐 讙讚讜诇讬诐 讘转讜讱 讛讬讜专讛 讜讻"砖 诇讛讙注讬诇 讘转讜讱 讛讬讜专讛 讗住讜专' 讜讗注"驻 砖讙讚讜诇 讻讞讜 砖诇 专讘讬谞讜 讝"诇 砖讛讬讛 住讜诪讱 注"讝 诇诪注砖讛.



注讜讚 驻讬' 专讘讬谞讜 讝"诇 讘砖诪讜注转讬讜 讚讗驻讬' 诇驻讬' 专"转 讝"诇 砖驻讬' 诇注讬诇. 讚讛讗 讚讗诪专讬谞谉 砖谞驻诇 诇转讜讱 讬讜专讛 专讜转讞转 诇讗讜 诇讬讜专讛 砖注"讙 讛讗讜专 讚讛转诐 讜讚讗讬 讻诇 砖注转讗 讘诇注讛 讜驻诇讟转 讗驻讬诇讜 诪讗讬 讚讘诇注讛 注"讬 讞讜诐 讛讗讜专. 讗诇讗 砖谞驻诇 诇转讜讱 讬讜专讛 专讜转讞转 砖讛注讘讬专讜讛 诪注诇 讙讘讬 讛讗砖 讜讛讬讗 注讚讬讬谉 讻诇讬 专讗砖讜谉 讻讚讗讬转讗 讘驻' 讻讬专讛. 讜诇驻讬讻讱 讻砖谞驻诇 砖诐 讘砖专 爪讜谞谉 诪讘诇注 讘诇注 诪驻诇讟 诇讗 驻诇讟 讚讘砖专 爪讜谞谉 讛讜讗 讜诇讗 诪讬讘注讬' 诇诪"讚 注讬诇讗讛 讙讘专 砖讗讬谞讜 驻讜诇讟 讻诇讜诐 讜讘讚讬谉 讛讜讗 砖诇讗 讬讘诇注 讻诇讜诐 讗诇讗 砖注诇 讬讚讬 诪讬注讜讟讜 砖讗讬谉 讘讜 讗诇讗 讻讝讬转 讛讜讗 谞讘诇注 讜讛讜诇讱 讻讜诇讜 讘砖讬注讜' 拽诇讬驻讛. 讗诇讗 讗驻讬诇讜 诇诪"讚 转转讗讛 讙讘专 诪"诪 诇讗 驻诇讬讟 注讬诇讗讛 注讚 讚讞讬讬 诇讬讛 转转讗讛 砖讛讜讗 讞诐. 讜讛讬讬谞讜 讚讗诪专讬' 讛讻' 诪讘诇注 讘诇注 诪驻诇讟 诇讗 驻诇讬讟. 讜驻专讻讬' 住讜祝 住讜祝 讻讬 谞讜讞 诪诇讘诇讜注 讛讚专 驻诇讬讟 诪讗讜转讜 讞诇讘 砖谞讘诇注 诇驻讬 砖讻讘专 谞转诪诇讗 讻讜诇讜 讞诇讘 讜谞转讞诪诐 拽爪转 讜讗"讗 砖诇讗 讬住讞讟 诪注讟 讜讬驻诇讜讟 诪诪谞讜 讻诇 砖讛讜讗 讘注讜讚 砖讛讬讜专讛 专讜转讞转. 讜诪驻专拽讬谞谉 讻讙讜谉 砖拽讚诐 讜住讬诇拽讜 诇讘砖专 讛讛讜讗 拽讜讚诐 砖讬转讞诪诐 讘讻讚讬 砖讬讜讻诇 诇驻诇讜讟. 讜讗驻讬 讘讝讛 讗讬谉 诇谞讜 讻讞 诇讜诪专 讻谉 讗诇讗 讘讘砖专 讜讞诇讘 砖讛讘砖专 讚讘专 拽砖讛 讜讛讞诇讘 讚讘专 专讻讛 讜讚专讻讜 讻谉 诇讘诇讜注 转讞诇讛 讛拽讜讚诐 砖讬驻诇讜讟 讗讘诇 诇讗 讘讚讘专讬诐 讗讞专讬诐 讛讬诇讻讱 讗讬谉 诇谞讜 诇讚讜谉 讻谉 诇讛拽诇 讗诇讗 讘讘砖专 注诐 讞诇讘 讻诪讜 砖讗诪专讜讛 讘砖诪注转转讬谞讜 讜讘讬讜专讛 砖讗讬谞讜 注"讙 讛讗讜专 讜讘砖诇讗 谞砖转讛讛 砖诐.



诇注讜诇诐 诇讗 诪爪专驻讬谞谉 讜讘讘讗 诪讬讜专讛 讙讚讜诇讛 驻讬' 诇注讜诇诐 诇讗 诪讬爪讟专驻讬' 诇注砖讜转 讗讬住讜专 讗' 讗讗"讻 讛讬' 讘讻诇 讗' 诪讛诐 讘转讞讬诇讛 讻砖讬注讜专 讜讻讬 讗诪专 专讘 诇讜拽讛 注诇 讗讻讬诇转讜 讘讘讗 诪讬讜专讛 讙讚讜诇讛 砖谞转讘砖诇 讘讛 讘砖专 讜讞诇讘 砖讛讬讛 讘讻诇 讗' 诪讛诐 讻砖讬注讜专 讜讛讗 讚专讘 诇爪讚讚讬谉 讗诪专讛 讜讛"拽 讞爪讬 讝讬转 讞诇讘 砖讘讗 诪讬讜专讛 讙讚讜诇讛 诇讜拽讛 注诇 讗讻讬诇转讜 讗讘诇 讻砖讗讬谞' 讘讗 诪讬讜专讛 讙讚讜诇讛 讗驻讬' 注诇 讘讬砖讜诇讜 讗讬谞讛 诇讜拽讛 讚诇讗 讗诪专讬' 讘讬砖讜诇 讻诇 讚讛讜 讗诪专 专讞诪谞' 讜讻讬讜谉 讚讻谉 驻砖讬讟' 讚讗讬谞讜 诇讜拽讛 注诇 讗讻讬诇转讜 讚讻诇 讚诇讬转 讘讬' 诪砖讜诐 讘讬砖讜诇 诇讬转 讘讬讛 诪砖讜诐 讗讻讬诇' 讚诇讛讻讬 讗驻拽讬 专讞诪谞讗 诇讗讻讬诇讛 讘诇砖讜谉 讘讬砖讜诇 讚讻转讬讘 诇讗 转讘砖诇 讙"驻:



砖讗讞专讬诐 讗讜讻诇讬谉 讗讜转' 驻专砖"讬 讝"诇 讗"讛 讗讜讻诇讬谉 讗讜转讜 砖谞转讘砖诇 讻诇 爪讜专讻讜 注"讻 讜诪住转讘专讗 讚讻诇 爪专讻讬' 讛讬讬谞讜 讻诪讗讻诇 讘谉 讚专讜住讗讬 砖讚专讱 讗"讛 诇讗讻讜诇 讻谉 讜讛"诪 诇注谞讬谉 讗讬住讜专 转讜专讛 讚讗诇讜 诇讚讬谞' 讚专讘谞谉 讗驻讬 爪讜谞谉 讘爪讜谞谉 讗住讜专.



讜讗驻砖专 诇住讜讞讟讜 转谞讗讬 讛讜讗 讚转谞讬' 讜讻讜' 讗"专 谞专' 讚讘专讬 专"讬 讘砖诇讗 谞讬注专 讜诇讗 讻讬住讛 诪讗讬 诇讗 谞讬注专 讗诇讬诪讗 诇讗 谞讬注专 讻诇诇 诇诪讛 谞讗住专讛 讛讗讞专转 驻专砖"讬 诪讘诇注 讘诇注讛 讛讛讬讗 讞转讬讻讛 讞诇讘 诪驻诇讟 诇讗 驻诇讬讟 讘讗讞专转 讗转 讟注诐 讛讞诇讘 砖讛讞诇讘 讘讙讙讛 砖诇 讞转讬讻讛 讛讬' 注"讻. 讜讘转讜住' 驻讬 讛讟注诐 讻诪讜 砖讗诪专谞讜 诇诪注诇讛 诇驻讬 砖讟转诐 讚讻诇 砖讗讬谉 讘讜 专讜讟讘 讗讬谉 讛讚讘专 讛谞讗住专 诪驻诇讬讟 讗讬住讜专 砖讘诇注 讞讜抓 诪诪谞讜 讜讗讬谞讜 诪讜诇讬讻讜 讗诇讗 诇诪拽讜诐 砖讛讬' 讛讗讬住讜专 讛讜诇讱 诪注爪诪讜 讜讻讬讜谉 砖讗讬谞' 驻讜诇讟' 诪谉 讛讗讬住讜专 砖讘诇注讛 讗讬谞讛 讗讜住专转 讜讗驻讬' 诇诪"讚 讞转讬讻讛 注爪诪讜 谞"谞 讜讛讘讬讗讜 专讗讬讛 诇讚讘专讬讛 讚讛讗 专' 讬讜讞谞谉 讚讗诪 讛讻讗 讗驻砖专 诇住讜讞讟讜 讗住讜专 讗诪专 诇注讬诇 讘驻' 讙讬讚 讛谞砖讛 爪诇讬 砖谞爪诇讛 讘讜 讞诇讘 讻讞讜砖 砖讗讬谞讜 诪驻注驻注 讘拽诇讬驻' 住讙讬 诇讬讛 讜讗诪讗讬 讜讛诇讗 讻讚讬 拽诇讬驻' 谞注砖讛 讞讚"讗 讜讬砖 讘讜 讟注诐 讞诇讘 砖讛讜讗 讗住讜专 讚讗驻讬' 讞讚 讘转专讬 诇讗 讘讟讬诇 讜诇诪讛 讗讬谉 讛拽诇讬驻讛 讛讛讬讗 讗讜住专转 讗转 讛住诪讜讱 诇讛 讜讻谉 讛砖谞讬 诇砖诇讬砖讬 注讚 砖讬讗住讜专 讛讻诇 讗诇讗 讜讚讗讬 砖讗讬谉 诪拽讜诐 讛拽诇讬驻讛 驻讜诇讟 诇讞讜抓 砖讜诐 讚讘专 诪谉 讛讗讬住讜专 砖讘诇注 讜讗讬谉 讛讗讬住讜专 注讜讘专 讞讜抓 诇拽诇讬驻讛 讜讗讬谉 讛谞讚讜谉 讚讜诪' 诇专讗讬讛 讚讘爪诇讬 讛讜讗 砖讗驻砖专 诇讚讜谉 讻谉 砖讛讜讗 讗讬谞讜 驻讜诇讟 讻诇讜诐 讗诇讗 砖谞讘诇注 讜讻讬讜谉 砖谞讘诇注 讘讻讚讬 拽诇讬驻' 砖讜讘 讗讬谞讜 注讜讘专 讗讘诇 讘讘砖专 砖讛讜讗 讘转讜讱 讛拽讚讬专' 砖诇注讜诇诐 讛讜讗 驻讜诇讟 专讜讟讘 讻诪讜 砖谞专 诇注讬谉 讛讗讬讱 讗驻砖专 讻讬 诪讛 砖驻讜诇讟转 讛讞转讬讻讛 诇讗 讬讛讬讛 诪注讜专讘 讘讬谉 讗讬住讜专 讜讛讬转专 讜注讜讚 讻讬讜谉 讚住讘讬专讗 诇谉 讛讻讗 讗驻砖' 诇住讜讞讟讜 讗住讜专 讜讛讘砖专 注爪诪讜 讞讝专 讻谞讘讬诇讛 讙诪讜专' 讗讬谉 讻讗谉 砖讜诐 讛讬转专 讜讻诇 诪讛 砖驻讜诇讟 讘砖专 讜讞诇讘 讙诪讜专 讛讜讗: 讜讛谞讻讜谉 讻诪讜 砖驻讬' 专讘讬谞讜 讛讙讚讜诇 讝"诇 讚讛砖转讗 讘讛讗讬 砖拽诇讗 讜讟专讬' 诇讗 拽诪转 诇谉 讚诇专' 讬讛讜讚' 讗驻砖专 诇住讜讞讟讜 讗住讜专 讜讛讬讬谞讜 诪讗讬 讚讘注讬谞谉 诇讘专讜专讬 讜讛讻讬 讗诪专讬 讗讬诇讬诪讗 诇讗 谞讬注专 讻诇诇 诪讘诇注 讘诇注 诪驻诇讬讟 诇讗 驻诇讬讟 诪谉 讛讗讬住讜专 讻讚讬 诇讗住讜专 讗驻讬' 讗讜转讛 讞转讬讻讛 砖讛讬' 诪讜谞讞转 注诇讬' 讜讻"砖 讗讞专转 讻讬 讗注"驻 砖讗讜转讛 讞转讬讻讛 砖讛讬讗 诪讜谞讞转 注诇讬讛 讗讬谉 讘讛 住' 诪"诪 讛讻讗 讗讬讬专讬 讘砖谞讜讙注转 讝讜 讛讞转讬讻' 讛砖谞讬' 讘专讜讟讘 讜讻诇 诪讛 砖谞讘诇注 讘讛 诪转驻砖讟 讘讻诇 讛拽讚讬专讛 讘转讞诇讛 讜讻讬讜谉 讚诇讗 住讘讬专讗 诇谉 讗驻砖专 诇住讜讞讟讜 讗住讜专. 讗讬谉 讛讞转讬讻讛 讛专讗砖讜谞讛 谞讬讚讜谞讬转 注诐 砖讗专 讛讞转讬讻讜转 诪讬谉 讘诪讬谞讜 讜讗注"驻 砖讗讬谉 讘专讜讟讘 住' 诇讘讟诇讛: 讜讗讬谉 讚讬谞讛 讗诇讗 讻讚讬谉 讛讗讬住讜专 砖讘诇注讛 讜讻诇 诪讛 砖驻讜诇讟转 讻讚讬谉 讞诇讘 讛讜讗 谞讬讚讜谉:



讜讗诇讗 诇讗 谞讬注专 讘转讞诇讛 讗诇讗 讘住讜祝 讜诇讗 讻住讛 讘转讞诇讛 讗诇讗 讘住讜祝 讜讻讜' 讻诇讜诪专 砖诇讗 谞讬注专 讜诇讗 讻住讛 讗诇讗 诇讗讞专 砖谞转谉 讛讞诇讘 讟注诐 讘讞转讬讻' 讛注诇讬讜谞讛: 讻诇讜诪专 讻讬 讗注"驻 砖谞讘诇注 讘讞转讬讻讛 讛注诇讬讜谞讛 讗讬住讜专 讘转讞诇讛 拽讜讚诐 砖谞讬注专 讜谞讗住专讛 讛专讬 讞讝专讛 注讻砖讬讜 讜驻诇讟讛 讘谞注讜专 讝讛 讻诇 讛讗讬住讜专 砖讘诇注讛 讜讗驻讬 讛讬讗 注爪诪讛 讞讜讝专转 诇讛转讬专讛 诇驻专砖"讬 讝"诇 讜讗讬谉 爪专讬讱 诇讜诪专 砖讗讞专讜转 诪讜转专转 诇讙诪专讬 砖讛专讬 讗讬谉 讘讗讬住讜专 讛谞驻诇讟 讻讚讬 诇讗住讜专 讻诇 讛讬讻讗 住讘专 诇谉 讗驻砖专 诇住讜讞讟讜 讗住讜' 讜讛讬讬谞讜 讚诪讛讚专讬' 拽住讘' 专' 讗驻砖专 诇住讜讞讟讜 讗住讜专 讛讬诇讻讱 讘讬谉 砖诇讗 谞讬注专 讻诇诇 讜讘讬谉 砖诇讗 谞讬注专 讘转讞诇讛 讗诇讗 讘住讜祝 讚讬谉 砖讬讗住专讜 讻讜诇诐 砖讛专讬 讛讞转讬讻' 讛注诇讬讜谞讛 谞讗住专讛 诪讻讬讜谉 砖谞转谉 讘讜 讟注诐 讜讛讬讗 讗讬 讗驻砖' 砖诇讗 转讞讝讜专 讜转驻诇讜讟 讜讻讬讜谉 讚讗驻砖专 诇住讞讟讜 讗住讜专 讻诇 诪讛 砖驻讜诇讟转 讛讬讗 谞讘讬诇讛 讙诪讜专讛 讜讗讜住专 讻诇 讛砖讗专 诇专' 讬讛讜讚讛 诪驻谞讬 砖讛讬讗 诪讬谞讛 讻讬讜谉 砖讗讬谉 讘讛专讜讟讘 住' 讻讚讬 诇讘讟诇讜 砖讗诇讜 讛讬讛 砖诐 专讜讟讘 讛讬讬谞讜 讗讜诪专讬诐 住诇拽 讗转 诪讬谞讜 讻诪讬 砖讗讬谞讜 讜砖讗讬谞讜 诪讬谞讜 专讘讛 注诇讬讜 讜诪讘讟诇':





讛诪讗讬专讬

讜讗拽砖讬 讜诪讬 拽住讘专 讗驻砖专 诇住讞讟讜 讗住讜专 讜讛讗 讗讬转诪专 讻讝讬转 讘砖专 砖谞驻诇 诇转讜讱 讬讜专讛 专讜转讞转 讗诪专 专讘 讘砖专 讗住讜专 讻诇讜诪专 砖讛讞诇讘 谞转谉 讘讜 讟注诐 讞诇讘 诪讜转专 砖诇讗 谞转谉 讘讜 讛讘砖专 讟注诐 砖住转诐 讛讚讘专讬诐 讻讝讬转 诇转讜讱 讬讜专讛 讬讜转专 诪砖砖讬诐 讛讜讗 讜讗讬 讗诪专转 讗驻砖专 诇住讞讟讜 讗住讜专 讜诇讗 讞讝专 讗讜转讜 讛讘诇注 诇讻诪讜 砖讛讬讛 讗诇讗 砖谞注砖讛 讗讬住讜专 注讜诇诐 讗祝 讛讞诇讘 砖谞讘诇注 讘转讜讻讜 砖诇 讗讜转讜 讝讬转 讞讝专 讜谞驻诇讟 讜谞诪爪讗 讞诇讘 砖诇 讗讬住讜专 讘转讜讱 讞诇讘 砖诇 讛讬转专 讜诇讚讬讚讬讛 诪讬谉 讘诪讬谞讜 诇讗 讘讟讬诇 讜转讬专抓 讛转诐 诪讬注讟讬讛 拽专讗 讙讚讬 讜诇讗 讞诇讘 讻诇讜诪专 砖讗祝 讞诇讘 砖谞驻诇讟 诪谉 讛讗讬住讜专 讗讬谞讜 讗讜住专 讛讜讗讬诇 讜讙讜祝 讛讞诇讘 砖诇 讛讬转专 讜讗拽砖讬 诇讬讛 讜讗讬 讙讚讬 讜诇讗 讞诇讘 讞爪讬 讝讬转 讘砖专 讜讞爪讬 讝讬转 讞诇讘 讛讬讗讱 诇讜拽讛 注诇 讗讻讬诇转讜 讗诇讗 讜讚讗讬 讗祝 讞诇讘 讗讜住专 讜讗诐 讗驻砖专 诇住讞讟讜 讗住讜专 诇讚讬讚讱 诪讬讛讗 讛讬讗讱 讞诇讘 诪讜转专 讜驻讬专砖讛 砖谞驻诇 诇转讜讱 讬讜专讛 专讜转讞转 讚诪讘诇注 讘诇注 诪驻诇讟 诇讗 驻诇讬讟 讻诇讜诪专 讚讗注"讙 讚驻诇讬讟 诇讗诇转专 诪讚讬讚讬讛 专"诇 诪诇讞讜转 砖诇 注爪诪讜 诪诪讛 砖讘讜诇注 诪讬讛讗 讗讬谞讜 讞讜讝专 讜驻讜诇讟 注讚 砖讬谞讜讞 诪谉 讛专转讬讞讛 讜讗注"讙 讚讻讬 谞讬讬讞 讛讚专 驻诇讬讟 诪讬讬专讬 讚拽讚诐 讜住诇拽讜 拽讜讚诐 砖讬谞讜讞 诪专转讬讞转讜:



讝讛讜 驻讬专讜砖 拽爪转 讛住讜讙讬讗 讜诪"诪 诇注拽专 诪讛 砖驻讬专砖讜 诪砖谞转讬谞讜 诇讚注转 专' 讬讛讜讚讛 讗讬谉 讛讚讘专讬诐 谞专讗讬谉 讚讛讗 住转诪讬 讻诇讛讜 讻专讘谞谉 讗转讬讬谉 讜讻讚转谞谉 讘驻专拽讬谉 讚诇注讬诇 讙讬讚 讛谞砖讛 砖谞转讘砖诇 注诐 讛讙讬讚讬谉 讘讝诪谉 砖诪讻讬专讜 讝讜专拽讜 讜讗讜讻诇 讗转 讛砖讗专 讗诇诪讗 诪讬谉 讘诪讬谞讜 讘讟讬诇 砖讛专讬 诇讚注转 讛讗讜诪专 讬砖 讘讙讬讚讬谉 讘谞讜转谉 讟注诐 讛讬讗 砖谞讜讬讛 讜讗讬谉 诇驻专砖讛 讻砖讛讬讛 讘专讜讟讘 讻讚讬 诇讘讟诇讜 讜诪爪讚 砖讗讬谉 讛专讜讟讘 诪讬谞讜 讚讛讗 讗诪专 讘转专 讛讻讬 讜讗诐 讗讬谉 诪讻讬专讜 讻诇谉 讗住讜专讬诐 讻诇讜诪专 诪驻谞讬 砖讛讜讗 讘专讬讛 讜讗讬谞讛 讘讟诇讛 讜讛专讜讟讘 讘谞讜转谉 讟注诐 讗诇诪讗 注讚 讛砖转讗 诇讗 讗讬讬专讬 讘专讜讟讘 讗诐 讬砖 讘讜 谞讜转谉 讟注诐 讗诐 诇讗讜 讜注讜讚 讚讛讗 讛讻讗 诪讜拽诪讬谞谉 诇讬讛 讘专讜讟讘 注讘讛 讜讗讬 诇转谞讗 讚诪转谞讬转讬谉 拽讗诪专 讛讗 拽讗 转谞讬 谞讬注专 讗转 讛拽讚专讛 讗诐 讬砖 讘讛 诇讬转谉 讟注诐 讜讻讜' 讜讗讬 讘专讜讟讘 注讘讛 讜讗诇讬讘讗 讚专' 讬讛讜讚讛 诇诪讛 诇讬 谞转讬谞转 讟注诐 讛讗 诪讬谉 讘诪讬谞讜 讛讜讗 讜诇讗 讘讟讬诇 讗诇讗 讜讚讗讬 专讘 讗注"讙 讚注诇 讻专讞讬谉 讗诪转谞讬转讬谉 拽讗讬 诪"诪 讬讜讚注 讛讜讗 讚诪转谞讬转讬谉 讗诇讬讘讗 讚专讘谞谉 讗转讬讗 讻砖讗专 住转诪讬 讻诇讛讜 讜讛讻讬 拽讗诪专 讞转讬讻讛 讝讜 砖讛讜讝讻专讜 讘诪砖谞转谞讜 讛讜讗讬诇 讜拽讘诇讛 讟注诐 讛讬讗 注爪诪讛 谞注砖讬转 谞讘诇讛 讜诪砖注专讬谉 讘讻诇讛 讜讗注"讙 讚诇专讘谞谉 讚诪转谞讬转讬谉 诪砖注专讬谉 讘专讜讟讘 讜讘拽讬驻讛 讜讞转讬讻讜转 讜讻诇 砖讬砖 砖砖讬诐 讻谞讙讚 讻诇讛 讛讜转专 讛讻诇 讞讜抓 诪讗讜转讛 讞转讬讻讛 注爪诪讛 诪"诪 诇诪讗讬 讚住讘讬专讗 诇讬讛 讻专' 讬讛讜讚讛 讗讜住专转 讻诇 讛讞转讬讻讜转 讻诇谉 讜讗驻讬' 讛讬讛 讘专讜讟讘 讻讚讬 诇讘讟诇 讗转 讻诇讜 讻诇 砖讛讜讗 专讜讟讘 注讘讛 讜注拽专 讗砖诪注转讬讛 讚专讘 诇讗讜 诇讗砖诪讜注讬谞谉 讚诪讬谉 讘诪讬谞讜 诇讗 讘讟讬诇 讚讗诐 讻谉 诇拽砖讬 诇讬讛 讛讗 讗诪专讛 专讘 讞讚讗 讝讬诪谞讗 讜诪诪讗讬 讚讗诪专 讘驻专拽讬谉 讚诇注讬诇 讘注谞讬谉 讜讻谉 讞转讬讻转 谞讘诇讛 讻讬讜谉 砖谞转谞讛 讟注诐 讘讞转讬讻讛 讞转讬讻讛 注爪诪讛 谞注砖讬转 谞讘诇讛 讜讗讜住专转 讻诇 讛讞转讬讻讜转 诪驻谞讬 砖讛谉 诪讬谞讛 讻诇讜诪专 讜讗祝 讘讛讜讻专讛 讜谞讝专拽讛 讗讜住专 讛讻诇 讗注"驻 砖讬砖 讘讜 讬讜转专 诪砖砖讬诐 讜讻谉 讚专讘 讜砖诪讜讗诇 讚讗诪专讬 转专讜讬讬讛讜 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讗诇讗 注拽专 讗砖诪注转讬讛 讚讞转讬讻讛 讛讘诇讜注讛 诪讞诇讘 讗讬谉 专讜讗讬谉 讗讜转讛 讻注谞讬谉 诪讛 砖谞讗住专讛 诪诪谞讜 专"诇 砖谞讚讜谞讛 讻讗诇讜 讻诇讛 讞诇讘 注讚 砖讗诐 转驻讜诇 诇拽讚专讛 砖诇 讘砖专 讬讛讗 谞讬讚讜谉 讘砖讗讬谞讛 诪讬谞讛 讜讻诇 砖讬砖 诇砖注专 讘讛讬转专 讘讻讚讬 讻诇 讛讞转讬讻讛 砖讬讛讗 讛讻诇 谞讬转专 讻讚讬谉 诪讬谉 讘砖讗讬谞讜 诪讬谞讜 讗诇讗 砖专讜讗讬谉 讗讜转讜 讻讘砖专 讛讗住讜专 诪爪讚 注爪诪讜 讜讛讜讛 诇讬讛 诪讬谉 讘诪讬谞讜 讜讚讘专 讝讛 诇讗 讛讬讬谞讜 砖讜诪注讬诐 讗讜转讜 诇讗 诪讚讘专讬 专' 讬讛讜讚讛 讘诪讬谉 讘诪讬谞讜 诇讗 讘讟讬诇 讜讻讚拽讗诪专 专讘 讙讜驻讬讛 讘讞转讬讻转 谞讘诇讛 砖谞转谞讛 讟注诐 讘讞转讬讻讛 砖讞转讬讻讛 注爪诪讛 谞注砖讬转 谞讘诇讛 讜讗讜住专转 讻诇 讛讞转讬讻讜转 诪驻谞讬 砖讛谉 诪讬谞讛 讜砖讗诪专讜 注诇讬讛 讻诪讗谉 讗诪专讛 诇砖诪注转讬讛 讻专' 讬讛讜讚讛 讻讚讗讬转讗 讘驻专拽 讙讬讚 讛谞砖讛 讜诇讗 诇诪讚谞讜讛 讻谉 诪讚讘专讬 注爪诪讜 讘诪讛 砖讗诪专讜 讛讜讗 讜砖诪讜讗诇 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讜专讘谞谉 诪讜讚讜 诇讬讛 讘讞转讬讻讛 注爪诪讛 砖谞注砖讬转 讻讘砖专 讛讗住讜专 注爪诪讜 诇砖注专 讘讻诇讛 讗诇讗 砖讗祝 讘诪讬谞讛 转讘讟诇 讘砖砖讬诐 讜讚讜拽讗 讘讘砖专 讘讞诇讘 砖讗讬谉 讘讜 讗讬住讜专 诪注讜专讘 注诐 讛讬转专 讗诇讗 讛讬转专 讜讛讬转专 谞讗住专讬谉 诪讞诪转 转注专讜讘转谉 讜讚谞讬谉 讗讜转讛 讘讛讚讬 讘砖专 诪讬谉 讘诪讬谞讜 讜讻诇 砖讻谉 讘讛讚讬 讞诇讘 讗讘诇 砖讗专 讗讬住讜专讬谉 讗讬谉 专讜讗讬谉 讗讜转讛 讗诇讗 讘讗讬住讜专 讛讗讜住专谉 讜诇讗 谞砖注专 讘讻诇讛 讗诇讗 砖讗讬谉 讗讜诪专讬谉 讘讜 讞转讬讻讛 注爪诪讛 谞注砖讬转 谞讘诇讛 诇砖注专 讘讻诇讛 讗诇讗 砖诪"诪 讛讬讗 注爪诪讛 转讬讗住专 诇注讜诇诐 讚讗驻砖专 诇住讞讟讜 讗住讜专 讗祝 讘砖讗专 讗讬住讜专讬谉 讜诇诪讚转 砖讬砖 讞诇讜拽 讘讬谉 讞转讬讻讛 注爪诪讛 谞注砖讬转 谞讘诇讛 诇讗驻砖专 诇住讞讟讜 讗住讜专 讗诇讗 砖讬砖 诪驻专砖讬诐 讘住讜讙讬转 讛讙诪' 讗驻砖专 诇住讞讟讜 讗住讜专 讜讗讜住专 讻诇 讛砖讗专 讜诇驻讬 讝讛 讛讜讗 注谞讬谉 讗讞讚 注诐 讞转讬讻讛 注爪诪讛 谞注砖讬转 谞讘诇讛 讗诇讗 砖诇讗 讬专讗讛 诇驻专砖 讻谉 诇驻讬 讛住讜讙讬讗 讜诇讗 注讜讚 讗诇讗 砖讬砖 讗讜诪专讬诐 讚讗驻讬' 诇诪讗谉 讚讗诪专 讘讘砖专 讘讞诇讘 讗驻砖专 诇住讞讟讜 诪讜转专 讘讝讜 讚讜拽讗 诪驻谞讬 砖讻诇 讗讞讚 诪讛诐 讛讬转专 讘驻谞讬 注爪诪讜 讗讘诇 讘讗讬住讜专 讗讞专 讛讻诇 诪讜讚讬诐 砖讗住讜专 讜讻谉 讻转讘讜讛讜 拽爪转 讞讻诪讬 讛讚讜专讜转 讜讗注"驻 砖讗诐 讻谉 谞诪爪讗讜 砖讗专 讗讬住讜专讬谉 讞诪讜专讬谉 讬讜转专 诪讘砖专 讘讞诇讘 讗讜诪专 讗谞讬 砖讻讘专 诪爪讬谞讜 讻讬讜爪讗 讘讛 讘谞讜转谉 讟注诐 讘专 谞讜转谉 讟注诐 讻诪讜 砖讬转讘讗专:



讜谞砖讜讘 诇注谞讬谉 讜讛讜讗 砖讛讚讬谉 讻谉 讘砖讗专 讛讗讬住讜专讬谉 砖讗讬谉 专讜讗讬谉 讗转 讛讘诇讜注 诇注谞讬谉 诪讬谉 讜砖讗讬谞讜 诪讬谞讜 讗诇讗 讘讗讬住讜专 讛讗讜住专讜 讜诪讻讗谉 讻转讘讜 讘转讜住驻讜转 砖讗祝 诇讚注转 讛驻讜住拽讬诐 讻专' 讬讛讜讚讛 诪讬诐 讜专讜讟讘 砖谞驻诇讟讜 诪谉 讛谞讘诇讛 讜谞驻诇讜 诇转讜讱 诪讬诐 专讜转讞讬谉 砖讘拽讚专讛 讗讬谉 专讜讗讬谉 讗转 讛专讜讟讘 砖诇 谞讘诇讛 讗诇讗 讻讘砖专 讛讗讜住专讜 讜讛讜讛 诇讬讛 诪讬谉 讘砖讗讬谞讜 诪讬谞讜 讜讻谉 讘诪诇讞 讛谞讗住专 诪讞诪转 讚诐 讻诪讜 砖讘讬讗专谞讜 讜讗讞专 讻讱 谞砖讗讜 讜谞转谞讜 讘讞爪讬 讝讬转 讘砖专 讜讞爪讬 讝讬转 讞诇讘 砖诇讚注转 诇讜讬 诇讜拽讛 讘讬谉 注诇 讗讻讬诇转讜 讘讬谉 注诇 讘砖讜诇讜 讜诇专讘 讗讬谞讜 诇讜拽讛 注诇 讘砖讜诇讜 讜诇讗 注诇 讗讻讬诇转讜 讗诇讗 讘讘讗讬谉 诪讬讜专讛 讙讚讜诇讛 砖谞转讘砖诇 砖诐 诪砖谞讬讛诐 讻砖讬注讜专 讗讬住讜专 讜讗讞专 讻讱 讗诪专讜 讗驻砖专 诇住讞讟讜 注爪诪讜 专"诇 诇注谞讬谉 砖转讛讗 讗讜转讛 讞转讬讻讛 讞讜讝专转 诇讛讬转专讛 讜讻谉 砖讗讞专 砖讞讝专讛 诇讛讬转专讛 诇讗 讬砖讜注专 讛转注专讜讘转 讗诇讗 讘讗讬住讜专 注讚 砖讬拽专讗 诪讬谉 讘砖讗讬谞讜 诪讬谞讜 转谞讗讬 讛讬讗 讚转谞讬讗 讟驻转 讞诇讘 砖谞驻诇讛 注诇 讞转讬讻讛 讻讬讜谉 砖谞转谞讛 讟注诐 讘讞转讬讻讛 讞转讬讻讛 注爪诪讛 谞注砖讬转 谞讘诇讛 讜讗讜住专转 讻诇 讛讞转讬讻讜转 讗驻讬' 讘讗诇祝 诪驻谞讬 砖讛谉 诪讬谞讛 讜讞讻诪讬诐 讗讜诪专讬诐 注讚 砖讬转谉 讟注诐 讘专讜讟讘 讜讘拽讬驻讛 讜讘讞转讬讻讜转 讜专讘谞谉 讚讛讻讗 讗祝 讛诐 诇讚注转 专' 讬讛讜讚讛 讗诪专讜讛 专"诇 讚诪讬谉 讘诪讬谞讜 诇讗 讘讟讬诇 讗诇讗 砖讛诐 讗讜诪专讬诐 砖讗讬谞讛 讗住讜专讛 讗祝 讗讜转讛 讞转讬讻讛 注讚 砖讬讛讗 讛讗讬住讜专 讜讛讜讗 讟驻转 讛讞诇讘 谞讜转谉 讟注诐 讘讻诇 诪讛 砖讘拽讚专讛 专"诇 砖讗注"驻 砖讻讘专 拽讘诇讛 讗讜转讛 讞转讬讻讛 讟注诐 讛讗讬住讜专 讛讜讗讬诇 讜讞讝专 讜谞转驻砖讟 讘讻诇 讛拽讚专讛 讛专讬 谞住讞讟 讛讗讬住讜专 诪诪谞讛 讜讛讬讗 注爪诪讛 诪讜转专转 讜讗讬谉 讻讗谉 讗诇讗 讙讜祝 讛讗讬住讜专 讜讛专讬 讗讬谞讜 诪讬谞讜 讜讗讬谞讜 讗讜住专 讻诇 砖讬砖 讘转讜讱 讛拽讚专讛 砖砖讬诐 讜讻讚讬 诇讘专专 砖讘讝讜 谞讞诇拽讜 住讬讬诐 讚讘专讬讜 诇讛讜讻讬讞 诪讛 砖讛注诇讜 讘讛 讚讘讗驻砖专 诇住讞讟讜 驻诇讬讙讬 讜诇讗 讘诪讬谉 讘诪讬谞讜 讗讬 讘讟讬诇 讗讬 诇讗 讘讟讬诇 讚专讘谞谉 讚讛讻讗 讗祝 诇讚注转 诪讬谉 讘诪讬谞讜 诇讗 讘讟讬诇 讗诪专讜讛 诪砖讜诐 讚住讘讬专讗 诇讛讜 讗驻砖专 诇住讞讟讜 诪讜转专 讜讞讝专讛 讛讞转讬讻讛 讛讬转专 讜讛讜讛 诇讬讛 诪讬谉 讘砖讗讬谞讜 诪讬谞讜 讜诇专' 讬讛讜讚讛 讗驻砖专 诇住讞讟讜 讗住讜专 讜谞砖讗专讛 讛讞转讬讻讛 讗住讜专讛 讜讛讜讛 诇讬讛 诪讬谉 讘诪讬谞讜 讜讗注"讙 讚诇注谞讬谉 诪讬谉 讘诪讬谞讜 讗讬谉 讛诇讻讛 讻讗讞讚 诪讛诐 讗诇讗 讚讘讟讬诇 诇注谞讬谉 讗驻砖专 诇住讞讟讜 讛诇讻讛 讚讗住讜专讛 讛讞转讬讻讛 讜谞砖讗专讛 讘讗讬住讜专 讜讘讘砖专 讘讞诇讘 诪砖注专讬谉 讘讻诇讛 讜诪爪专讬讻讬谉 砖砖讬诐 诪讻谞讙讚 讻诇 讛讞转讬讻讛 讜讛诇讻讛 讻专' 讬讛讜讚讛 讚讛讗 拽讗讬 专' 讻讜讜转讬讛 讜讻谉 讚专讘 讜专' 讞谞讬谞讗 讜专' 讬讜讞谞谉 讗诪专讬 讛讻讬 讻讚讗讬转讗 诇注讬诇 讘住诪讜讱 讜讗注"讙 讚砖诪讜讗诇 讜专讬砖 诇拽讬砖 驻诇讬讙讬 讘讛讚讬讬讛讜 讛讗 专讘 讜砖诪讜讗诇 讛诇讻讛 讻专讘 讜专' 讬讜讞谞谉 讜专讬砖 诇拽讬砖 讛诇讻讛 讻专' 讬讜讞谞谉 讜诪"诪 诇注谞讬谉 讛住讜讙讬讗 讗诪专 专' 谞专讗讬谉 讚讘专讬 专' 讬讛讜讚讛 讘诇讗 谞讬注专 讜诇讗 讻住讛 讜讚讘专讬 讞讻诪讬诐 讘谞讬注专 讜讻住讛 讜砖讗诇讜 讘讛 诪讗讬 诇讗 谞讬注专 讜诇讗 讻住讛 讗讬诇讬诪讗 诇讗 谞讬注专 讜诇讗 讻住讛 讻诇诇 讛讗 讗驻讬' 专' 讬讛讜讚讛 讛讬讻讬 拽讗诪专 砖转讗住讜专 讻诇 讛讞转讬讻讜转 讜讛讗 诪讘诇注 讘诇注 诪讬驻诇讟 诇讗 驻诇讬讟 砖讗注"驻 砖讗讜转讛 讞转讬讻讛 拽讘诇讛 讟注诐 讛讞诇讘 讜谞讗住专讛 讜谞注砖讬转 讛讬讗 注爪诪讛 讻讞转讬讻转 谞讘诇讛 诪"诪 讗讞专 砖诪讙注讛 讘讬讘砖 讜讗驻讬' 砖转讬讛谉 讞诪讜转 讗讬谞讛 驻讜诇讟转 讞诇讘 讛讘诇讜注 讘转讜讻讛 讗诇讗 诪诇讞讜转 砖诇 注爪诪讛 讜讗祝 讘谞讘诇讛 注爪诪讛 讻讬讜爪讗 讘讛 讘谞讙讬注转 讞诐 讘讞诐 讗讬谞讛 讗讜住专转 讗诇讗 诇拽诇讬驻讛 讻诇 砖讻谉 讘讝讜 砖讗讬谞讛 驻讜诇讟转 讻诇诇 讘讚专讱 讝讛 诪谉 讛讘诇讜注 讜讗祝 诇拽诇讬驻讛 讬砖 (诇讞讜讱) 诇讛拽诇 砖讗讬谉 讛讘诇讜注 谞驻诇讟 讗诇讗 注诇 讬讚讬 专讜讟讘 砖讛讜讗 诪注专讘 讜诪驻诇讬讟 讜诪讜诇讬讱 讗转 讛讘诇讜注 讘讻诇 讛拽讚专讛 讗诇讗 砖诇讗 谞讬注专 讘转讞诇讛 讗诇讗 讘住讜祝 专"诇 讗讞专 砖拽讘诇讛 讟注诐 讛讞诇讘 讗讻转讬 讗诪讗讬 讗讜住专转 讛讗讞专讜转 讘砖讬注讜专 讻诇讛 讛讗 讘诇注 讜讛讗 驻诇讬讟 讜讞诇讘 讛讗住讜专 砖讬爪讗 诪诪谞讛 讗讬谉 讘讜 砖讬注讜专 诇讗住讜专 讜转讬专抓 诪砖讜诐 讚拽住讘专 讗讬驻砖专 诇住讞讟讜 讗住讜专 专"诇 讜诇讗 讞讝专讛 诇讛讬转专讛 砖讛讬讗 注爪诪讛 谞注砖讬转 谞讘诇讛 讜诪拽砖讬 诇讛 诪讚拽讗诪专 专' 谞专讗讬谉 讚讘专讬 专' 讬讛讜讚讛 讘诇讗 谞讬注专 讗讜 讻住讛 诪转讞诇讛 讗诇讗 讘住讜祝 诪讻诇诇 讚讗讬讛讜 讙讜驻讬讛 专"诇 专' 讬讛讜讚讛 讗祝 讘谞讬注专 诪转讞诇讛 讜注讚 住讜祝 讗诪专讛 讜讗诪讗讬 讛讗 诇讗 讘诇注讛 讞转讬讻讛 讝讜 讬讜转专 诪谉 讛讗讞专讜转 讜讛专讬 讗讬谉 讘讞诇讘 讝讛 砖讬注讜专 诇讗住讜专 讗转 讻诇谉 讜转讬专抓 拽住讘专 讗讬诪专 诇讗 谞讬注专 讬驻讛 讜讻讘专 拽讘诇讛 讛讟注诐 讜专' 诇讗 谞专讗讜 诇讜 讚讘专讬讜 讘讝讜 砖讻诇 砖谞讬注专 讗讜 讻住讛 诪转讞诇讛 讗讬谉 讞讜砖砖讬谉 砖诇讗 谞讬注专 讗讜 诇讗 讻住讛 讬驻讛 讜讗讬谉 讛诇讻讛 讘讝讜 讻专' 讬讛讜讚讛 砖讛专讬 诇讗 专讗讛 专' 讗转 讚讘专讬讜 讘讝讜 讜讬砖 诇诪讚讬谉 诪讻讗谉 砖讗诐 讛讬转讛 诪拽爪转 讛讞转讬讻讛 讘转讜讱 讛专讜讟讘 讜谞驻诇讛 讟驻转 讛讞诇讘 注诇 诪拽爪转讛 诪讞讜抓 诇专讜讟讘 讗讜 讗讬讝讛 诪砖讗专 讗讬住讜专讬谉 讻讙讜谉 讞诇讘 讗讜 讚诐 讗讬谉 讗讜诪专讬谉 砖讗讜转讜 专讜讟讘 砖讘拽爪讛 讛讗讞专 诪讜诇讬讱 诪讛 砖讘诇注讛 讛讞转讬讻讛 诪谉 讛爪讚 讛讗讞专 讘讻诇讛 砖讗诐 讻谉 讗祝 讘诇讗 谞讬注专 讬驻讛 诇诪讛 谞讗住专讛 讛专讗砖讜谞讛 讜诇诪讛 讗讜住专转 讗讚专讘讛 讬爪讟专祝 讛专讜讟讘 注诐 讛讞转讬讻讛 讘转讞诇转 谞驻讬诇转讛 讜转讘讟诇 讛讟驻讛 讘砖砖讬诐 讜诪"诪 诇讚注转讬 讗讬谉 讝讜 专讗讬讛 砖诇讗 讗诪专讜 讗讬诪讜专 诇讗 谞讬注专 讗诇讗 诇讞讜诪专讗 讜诪"诪 讘转讜住驻讜转 讻转讘讜 讘讻讗谉 砖讞转讬讻讛 讛谞讗住专转 诪讞诪转 讘诇讬注讛 讗讬谞讛 讗讜住专转 讞讘专转讛 讘谞讙讬注讛 砖诇讗 注诇 讬讚讬 专讜讟讘 讜讗驻讬' 讘讞转讬讻转 讘砖专 砖谞驻诇讛 注诇讬讛 讟驻转 讞诇讘 讜讗驻讬' 砖转讬讛谉 讞诪讜转 砖讗讬谉 讛讘诇讬注讛 讛讜诇讻转 诪讞转讬讻讛 诇讞转讬讻讛 讗诇讗 注诇 讬讚讬 专讜讟讘 讜讻诪讜 砖驻讬专砖谞讜 诇诪注诇讛 讘诪讛 砖讗诪专 讗讬诇讬诪讗 诇讗 谞讬注专 讻诇诇 讜讗祝 讛诐 谞住注讚讜 讘讛 诪谉 讛住讘专讗 讻诪讜 砖讘讬讗专谞讜:





诪讛专"诐

讘讙诪' 讞诇讘 讗诪讗讬 诪讜转专 讞诇讘 谞讘讬诇讛 讛讜讗. 驻讬专讜砖 讗"讗 讘砖诇诪讗 讗驻砖专 诇住讜讞讟讜 诪讜转专 讗转讬 砖驻讬专 讚讗讬谉 讗讜转讜 诪注讟 讞诇讘 砖谞讘诇注 讘讘砖专 谞注砖讛 谞讘讬诇讛 讚诪砖讜诐 诪讗讬 讬讛讗 谞讘讬诇讛 诪砖讜诐 讗讜转讜 讟注诐 讘砖专 讛谞讘诇注 讘讗讜转讜 诪注讟 讞诇讘 讜讗讜转讜 讟注诐 讘砖专 讛讜讗 谞住讞讟 讻砖讗讜转讜 诪注讟 讞诇讘 谞转注专讘 注诐 砖讗专 讛讞诇讘 砖讘讬讜专讛:


讘转讜住' 讚"讛 讗诪讗讬 诪讜转专 讜讻讜' 爪专讬讱 转专讬 砖砖讬诐 讜讻讜'. 诪砖讜诐 讚诪注讟 讛专讜讟讘 讛谞讘诇注 讘讘砖专 讞转讬讻转 讛谞讘讬诇讛 谞注砖讛 谞讘讬诇讛 讜讻砖讞讜讝专 讜谞驻诇讟 讘专讜讟讘 讗讜住专 讛专讜讟讘 讘诪讬谉 讘诪讬谞讜 讜拽砖讛 诇专"讬 诇讚讘专讬讜 讜讻讜' 讜讻诇诇 讚讘专讬 讛转讜住' 讛讜讗 讚讻讬讜谉 讚讗讜转讜 诪注讟 专讜讟讘 讛谞讘诇注 讘讘砖专 诇讗 谞讗住专 讗诇讗 诪讟注诐 讛讘砖专 讗讬谉 讗讜住专 诪讟注诐 诪讬谉 讘诪讬谞讜 讚讗讬谉 讘讛 讘谞讗住专 讬讜转专 诪讘讗讜住专 讜讛讗 讚驻专讬讱 讞诇讘 讗诪讗讬 诪讜转专 讞诇讘 谞讘讬诇讛 讛讜讗 讜讻谉 诇驻讬 讛诪住拽谞讗 讛讬讬谞讜 讻砖讛讞诇讘 讙诐 讻谉 谞讗住专 诪谉 讛转讜专讛 砖讗讝 讗讬谉 讛讞诇讘 诪拽专讬 谞讗住专 讗诇讗 讛讜讗 讛讗讬住讜专 注爪诪讜 讗讘诇 讛专讜讟讘 讛谞讘诇注 讘谞讘讬诇讛 讜谞驻诇讟讛 诇讗 诪拽专讬 讗讬住讜专 注爪诪讜 讗诇讗 谞讗住专 讜讻谉 诇驻讬 诪讗讬 讚诪砖谞讬 讙讚讬 讗住专讛 转讜专讛 讚讗讬谉 讛讞诇讘 讗住讜专 诪谉 讛转讜专讛 诪拽专讬 讙"讻 谞讗住专 讜诇讻讱 讗讬谉 讗讜住专 诪砖讜诐 诪讬谉 讘诪讬谞讜:


讚"讛 砖谞驻诇 诇转讜讱 讬讜专讛 讜讻讜' 讜注讜讚 讚讗诐 讻谉 讬讛讗 讗住讜专 诇讛讙注讬诇 砖谞讬 讻诇讬诐 讜讻讜'. 讗讬谉 诇砖讜谉 住转讬专讛 讛讜讗 讗诇讗 专"诇 讞讚讗 讚讟注诐 讝讛 诇讗 诪住转讘专 讜注讜讚 讚讙诐 诇驻讬 讟注诐 讝讛 讗讬谞讜 诪住驻讬拽 讗诇讗 诇讛讙注讬诇 讻诇讬 讗讞讚 讘驻谞讬 注爪诪讜 讗讘诇 讬讛讗 讗住讜专 诇讛讙注讬诇 砖谞讬 讻诇讬诐 讜讻讜':





诪讛专"诐 砖讬祝

讙诪' 讞诇讘 讗诪讗讬 诪讜转专 讻讜'  .   诇驻讬专讜砖 专"讬 讘讚"讛 讗诪讗讬 讗"诇 讚讛讗 诪"讚 讗驻砖专 诇住讜讞讟讜 诪讜转专 注"讻 诇讗 住"诇 住讘专讗 砖讻诇 讗讞讚 诇讘讚讜 砖诇 讛讬转专 讜讘讛爪讟专驻谉 注砖讛 讛讻转讜讘 讛讻诇 诇谞讘讬诇讛 讜讗"讻 讚诇诪讗 专讘 讚住"诇 讗驻砖专 诇住讜讞讟讜 讗住讜专 谞诪讬 诇讬转 诇讬讛 讛讗讬 住讘专讗 讜讗驻砖专 诇住讜讞讟讜 讗住讜专 讘讘砖专 讘讞诇讘 讻诪讜 讘砖讗专 讗讬住讜专讬谉 讚讞谞"谞 讜讗讬谉 讛谞讗住专 讬讻讜诇 诇讗住讜专 讻讜' 讬"诇 讚砖驻讬专 驻专讬讱 讗诪讗讬 诪讜转专 讞诇讘 谞讘讬诇讛 讜讻讜' 讚诇专讘 注"驻 讚讗讜专讬讬转讗 讚讛讗 拽讗诪专 讚讞谞"谞 讜讗讜住专转 讗转 讻诇 讛讞转讬讻讜转 讗驻讬诇讜 讛谉 讗诇祝 诪砖讜诐 讚讛讜讬 诪讬谉 讘诪讬谞讜 讜讚讜"拽: 


讙诪' 讜住讘专 专讘 讙讚讬 讗住专讛 讜讻讜'  .   诇讗 讛拽砖讛 讘拽爪专讛 诪讛讗 诪讚诪爪专祝 砖"诪 讚讛讜讬 讛讻诇 谞讘讬诇讛 诪讚讗讜专讬讬转讗 讜讻诪"砖 讛转讜住' 讗"讻 讞诇讘 谞讘讬诇讛 讛讜讗 [讜诇诪讛 诇讬讛 诇诪讬驻专讱 诪专讘 讚讛讻讗 讚讗驻砖专 诇住讜讞讟讜 讗住讜专] 讚讗讬谉 诪讜讻专讞 诇转诇讜转 讝讛 讘讝讛 [讚讗祝 讚讗驻砖专 诇住讜讞讟讜 诪讜转专 诪"诪 讻"讝 砖讛讘砖专 讜讞诇讘 讘讬讞讚 驻砖讬讟讗 讚讗住讜专] 讜注讜讚 讚讛讗 诇驻讬 讛讗诪转 讗讬谉 诪爪讟专驻讬谉 讜讗讬讬专讬 讘讘讗 诪讬讜专讛 讙讚讜诇讛 讜诪"诪 [讗祝 诇驻讬 讛讗诪转] 讻转讘讜 讛转讜住' 讚谞讘讬诇讛 讗驻讬诇讜 讘讻讬 讛讗讬 讙讜讜谞讗 讗讬谉 诪爪讟专驻讬谉 讚讘讻讝讬转 专讜讟讘 讗讬谉 讘讜 讟注诐 讻讝讬转 谞讘讬诇讛 讜讗"讻 讘讻讝讬转 砖讗讜讻诇 诪专讜讟讘 讬砖谞讜 讘讜 诪讬诐 诪砖讗"讻 讘讘砖专 讘讞诇讘 讗讜 讻转讘讜 讻谉 讘讛"讗 讘专讘 讜讘讗诪转 诇诇讜讬 讜诇讗 讛讘讬讗讜 专拽 砖讬砖 诇讞诇拽 讘讬谉 讗讬住讜专 讚讘砖专 讘讞诇讘 诇砖讗专 讗讬住讜专讬诐 讜专讗讬讛 诪讛"讗 诇专讘 讜拽讜砖讟讗 诇诇讜讬: 


讙诪' 讻砖诐 砖诇讜拽讛 注诇 讗讻讬诇转讜 讻讜'  .   讗祝 讚讗讻讬诇讛 讜讘讬砖讜诇 砖讜讬谉 [讜专讘 诇爪讚讚讬谉 拽讗诪专 讻驻专砖"讬] 拽讗讬 讗讚专讘 讜谞拽讬讟 诇讬砖谞讬讛: 


讙诪' 讗讬诇讬诪讗 诇讗 谞讬注专 讻诇诇 讻讜'   诪讬讘诇注 讘诇注 讻讜'.   讘讛讙讛"讛 讘砖"注 讜爪专讬讱 住' 讘拽讚讬专讛 谞讙讚 讛讟讬驻讛 讜诇讗 讬讚注转讬 诇诪讛 讜注"砖 [讜注讬讬谉 砖"讱 砖诐]: 


讘专砖"讬 讘讚"讛 讻讬讜谉 砖谞转谞讛 讟注诐 讻讜'   讻诇讜诪专 讻讬讜谉 砖讬砖 讘讛 讻讜'.   讚诇讬砖谞讗 诪砖诪注 讻讗讬诇讜 驻住讬拽讗 讛讚讘专 诇讻"注 砖谞讜转谉 讟注诐 讘讗讜转讛 讞转讬讻讛 讻讜' 讜讝讛 注讬拽专 驻诇讜讙转讗 讚专"讬 住"诇 讗驻讬诇讜 讘谞讬注专 诪讬讚 讞讬讬砖讬谞谉 砖诪讗 诇讗 谞讬注专 讬驻讛 讜谞转谉 讟注诐 讘讗讜转讛 讞转讬讻讛 讜专讘谞谉 住"诇 讚诇讗 讞讬讬砖讬谞谉 诇讛 讜诇讗 谞转谉 讟注诐 讘讗讜转讛 讞转讬讻讛 诇讝讛 驻讬专砖 讻诇讜诪专 讻讬讜谉 砖讬砖 讘讛 讻讚讬 讻讜': 


讘专砖"讬 讘讚"讛 诪讬驻诇讟 诇讗 驻诇讬讟 讻讜'  .   诪"砖 讛讘"讬 讛讗 讚诇专砖"讬 讗驻讬诇讜 诪拽爪转讛 转讜讱 讛专讜讟讘 讗讬谞讜 诪讘讜讗专 讻讜' 诪讘讜讗专 诪诪"砖 砖讛讞诇讘 讘讙讙讛 砖诇 讞转讬讻讛: 


讘转讜住' 讘讚"讛 讗诪讗讬 诪讜转专 讻讜'   爪专讬讱 转专讬 砖砖讬诐 讻讜' 诇讘讟诇 讛专讜讟讘 讛讬讜爪讗 诪谉 讛谞讘讬诇讛.   专"诇 诪讛 砖讘诇注 讛谞讘讬诇讛 诪谉 讛专讜讟讘 砖讘拽讚讬专讛 讜讞讝专 讜驻诇讟讛 砖讻讘专 谞注砖讛 谞讘讬诇讛 讘讙讜讛 讻讞诇讘 讚讘砖诪注转讬谉 讜诇讗 讗讬讬专讬 讘专讜讟讘 讜爪讬专 砖诪讙讜祝 讛谞讘讬诇讛 讚讝讛 讛讜讬 诪讬谉 讘砖讗讬谞讜 诪讬谞讜 讜讗讬谉 诇讜 讚诪讬讜谉 诇讞诇讘 砖讘砖诪注转讬谉. 讜注讬讬谉 诇注讬诇 讘转讜住' 驻专拽 讙"讛 (讞讜诇讬谉 讚祝 拽' 注"讘) 讘讚"讛 讛讜讬 诪讬谉 讜诪讬谞讜 讜讻讜'. 讜讗"诇 讛讬讗讱 谞讜讻诇 诇讚注转 讻诪讛 专讜讟讘 驻诇讟讛 讛谞讘讬诇讛 讚诇诪讗 讘诇注讛 讜驻诇讟讛 讜讞讝专 讜讘诇注讛 讻讜' [注讬讬谉 讘专"谉 砖讛拽砖讛 讻谉 讘砖诐 讛专诪讘"谉 讜诪讛 砖转讬专抓 注"砖 讘住讜祝 驻专拽讬谉]: 


讘讗"讚 讚诪"砖 诪砖讗专 讗讬住讜专讬诐 讻讜'  .   讚讗祝 讛讛讬转专 爪专讬讱 讘讬讟讜诇 诪讚专讘谞谉 诇讚注转 讛住讜讘专讬诐 讞转讬讻讛 注爪诪讛 谞注砖讛 谞讘讬诇讛 讘砖讗专 讗讬住讜专讬诐 讗祝 讚诪讚讗讜专讬讬转讗 讗讬谉 爪专讬讱 专拽 诇讘讟诇 讛讗讬住讜专 砖讘讜 讜讗祝 讚诪讚讗讜专讬讬转讗 讗祝 讛讛讬转专 砖讘讗讜转讛 讞转讬讻讛 讗住讜专 诇讗讜讻诇讜 讛讬讬谞讜 诪砖讜诐 砖讛讗讬住讜专 谞讜转谉 讟注诐 讘转讜讻讜 讜讗讬谉 讘讛讬转专 住' 诇讘讟诇讜 讛"谞 讗祝 讛讞诇讘 讛讘诇讜注 讘讘砖专 砖讛讜讗 诪讜转专 诪讚讗讜专讬讬转讗 讚讙讚讬 讗住专讛 转讜专讛 诪"诪 讗住讜专 诪讚专讘谞谉 讜爪专讬讱 讘讬讟讜诇 讻讬讜谉 砖讛讘砖专 讗住讜专 讜诪"砖 讗讬住讜专 讛讘诇讜注 讘讛讬转专 讗讜 讛讬转专 讛讘诇讜注 讘讗讬住讜专 讜讗"讻 讬讗住讜专 讻诇 讞诇讘 砖讘讬讜专讛 诪砖讜诐 诪讬谉 讘诪讬谞讜 讗注"讻 诪砖讜诐 讚讗讬谉 讛谞讗住专 讬讻讜诇 诇讗住讜专 讟驻讬 诪讛讗讬住讜专 注爪诪讜 讜讛"谞 讘砖讗专 讗讬住讜专讬诐. 讜讘讛"讗 讚讞诇讘 谞讘讬诇讛 讛讬讗 讜讻谉 诇驻讬 讛讗诪转 讛讗 讚谞讗住专 讬讻讜诇 诇讗住讜专 讟驻讬 讻讜' 诪砖讜诐 讚讘砖专 讘讞诇讘 砖讗谞讬 砖讗讬谉 讗讬住讜专讜 诪爪讚 讟注诐 讛讘诇讜注 讘讜 诇讞砖讘讜 讻讗讬住讜专 砖谞讘诇注 讘讛讬转专 砖讛专讬 讻诇 讗讞讚 讘驻谞讬 注爪诪讜 讚讛讬转专 讛讜讗 讜讘讛爪讟专驻诐 注砖讗诐 讛转讜专讛 诇讛讻诇 谞讘讬诇讛 讻讗讬住讜专讜 诪讞诪转 注爪诪讜 诇讗 讘讻讞 讟注诐 讛谞讘诇注 讘讜 砖谞讗诪专 砖讗讬谞讜 讬讻讜诇 诇讗住讜专 讬讜转专 诪讛讗讬住讜专 讛讘诇讜注 讘讜 讜诇讻谉 诪爪讟专驻讬谉 诇讻讝讬转 讻讜' 讜讻谉 讻讚诪砖谞讬 讙讚讬 讗住专讛 转讜专讛 讻讜' 诪"诪 讛讘砖专 讗讜住专 讻诇 讛讞转讬讻讜转 讻讜诇谉 诇专讘 诪驻谞讬 砖讛讜讗 诪讬谞讜 讗祝 讚讛讗讬住讜专 注爪诪讜 讚讛讬讬谞讜 讞诇讘 讗讬谞讜 讬讻讜诇 诇讬诇讱 砖诐 [讜诇讗住讜专] 讛"讟 谞诪讬 讚诇讙讘讬 讛讙讚讬 谞讞砖讘 讻讗讬住讜专讜 诪讞诪转 注爪诪讜 [讗讘诇] 诇讙讘讬 讞诇讘 讚讛讬转讬专讗 讛讜讗 (讗讘诇) 诇诪讗讬 讚诪砖谞讬 讙讚讬 讻讜' 讗"讻 讛讜讬 讛讘砖专 讻讗讬住讜专 讛讘诇讜注 讘讛讬转专 讜诇讛讻讬 讗"爪 诇讘讟诇 讛讞诇讘 讜诇讛讬讜转 诪讬谉 讘诪讬谞讜 讚诇讗 讘讟诇 讚讗讬谉 讛谞讗住专 讻讜' 讻诪讜 讘砖讗专 讗讬住讜专讬诐. 讜讗"诇 讚诇讗 讚诪讬讗 讚诪讬讜谉 砖诇 专"讬 诇砖讗专 讗讬住讜专讬诐 讚讻讬讜谉 讚诪讚讗讜专讬讬转讗 讟注诐 讛讗讬住讜专 讗讜住专转 讛讛讬转专 讚讙讝讬专转 讛讻转讜讘 讛讜讗 砖讬讛讬讛 讟注诪讜 砖诇 谞讘讬诇讛 讗讜住专 讘砖专 讛讬转专 讚讟注诐 讻注讬拽专 讚讗讜专讬讬转讗 讻讬讜谉 讚讗讬谞讜 住' 讻谞讙讚 讛讗讬住讜专 讜诇讻谉 注砖讗讜 专讘谞谉 诇讞转讬讻讛 谞讘讬诇讛 砖讬爪讟专讱 诇讘讟诇 讻诇 讛讞转讬讻讛 诪砖讗"讻 讘讞诇讘 讚讗讬谉 讗讜住专 讘讜 讟注诐 讛讘砖专 讗祝 砖讗讬谉 讘讞诇讘 住' 诇讘讟诇 讟注诐 讛讘砖专 讜讻驻专砖"讬 讘讛"讗 讝讜 讙讚讬 讗住专讛 转讜专讛 讜讗讬诇讜 讬讻讜诇 诇住讞讜讟 讛讞诇讘 诪谉 讛讘砖专 讗祝 砖讘诇讜注 讘讜 讟注诐 讛讘砖专 讛讬讛 诪讜转专 诇讗讜讻诇讜 诪谉 讛转讜专讛 (讻) 诇讛讻讬 诇讗 注砖讗讜讛讜 专讘谞谉 讛讻诇 诇谞讘讬诇讛 砖讬爪讟专讱 诇讘讟诇 讛讻诇 讜讚讜"拽: 


讘转讜住' 讘讚"讛 讙讚讬 讗住专讛 讻讜'  .   诇诪住拽谞讗 砖谞驻诇讛 诇转讜讱 讬讜专讛 专讜转讞转 讻讜' 诇讗 诪讬讜砖讘 讛讗 讚谞拽讬讟 讻讝讬转 讻讜' 诇驻讬专讜砖 专"砖 讘讚讬讘讜专 砖讗讞专讬讜 讜注讬讬谉: 


讘转讜住' 讘讚"讛 砖谞驻诇 诇转讜讱 讬讜专讛 讻讜'   讜讗讜诪专 专"转 讻讜'.   讜讻驻专砖"讬 讚诪讛 砖讘讜诇注 讗讬谞讜 驻讜诇讟 讻讜' 讜讘讘"讬 专讬砖 住讬诪谉 爪"讘 讛讗专讬讱 讘讚讘专讬诐 驻砖讜讟讬谉 砖讛讟讜专 住"诇 讻专砖"讬 讜专"转 讜讻谉 讛专诪讘"诐 讜讛专砖讘"讗 讚诪讛 砖讘讜诇注 讗讬谞讜 驻讜诇讟 讜诇讛讻讬 讗"爪 住' 讘拽讚诐 讜住讬诇拽讜 专拽 讟讜注诐 拽驻讬诇讗 讗诐 讗讬谞讜 讟讜注诐 讟注诐 讘砖专 砖驻讜诇讟 讜讚讗讬 砖专讬 讗讘诇 讘诇讗 拽讚诐 讜住讬诇拽讜 砖驻讜诇讟 谞诪讬 讞诇讘 讛讜讬 诪讬谉 讘诪讬谞讜 砖讗讬谉 砖讬讬讱 诇讟讜注诪讜 爪专讬讱 住' 讜注谞讬谉 讟注讬诪讛 谞专讗讛 讗祝 讚诪住转诪讗 讘住' 谞讜转谉 讟注诐 讜讘讬讜转专 诪住' 讗讬谞讜 谞讜转谉 讟注诐 诪"诪 讻讬讜谉 砖诪诪砖讜转 砖诇 讗讬住讜专 讛讜讗 讘注讬谉 讗诪专讬谞谉 [讗祝 讘驻讞讜转 诪住'] 砖诇讗 驻诇讟 讻诇 讟注诪讜 诇讞讜抓 讻讬讜谉 砖讗讬谉 讟讜注诐 讘讜 讟注诐 讘砖专 讜拽"诇: 


讘讗"讚 讜讗讬谉 诇讛转讬专 诪讟注诐 讝讛 讻讜'  .   讚讜拽讗 诇驻讬专讜砖 专"转 讚诇驻讬专讜砖 专讗砖讜谉 诇讗 驻诇讟 讻诇诇 讻"讝 砖诪专转讬讞讬谉 讜爪专讬讱 砖讬砖讛讛 讘转讜讻讜 讝诪谉 诪讛 讜砖诪讗 讗讞"讻 讘讜诇注 谞诪讬: 


讘讗"讚 讜诇讛谞讬讞诐 讘驻谞讬诐 讻砖讛谉 专讜转讞讬谉 讻讜'  .   专"诇 诇讛谞讬讞 讛讻诇讬 讘驻谞讬诐 讻砖讛谉 专讜转讞讬谉 讜讻讜' 讚讛讻讬 诪砖诪注 诇讬砖谞讗 讚讙诪专讗 讛讘"注 讻讙讜谉 砖谞驻诇 诇转讜讱 讬讜专讛 专讜转讞转 讻讜' 诪砖诪注 讚讗讬诇讜 谞驻诇 拽讜讚诐 专转讬讞讛 讗驻砖专 讚驻诇讟: 


讘讗"讚 讚讘诪讬诐 砖讛谉 爪诇讜诇讬谉 讻讜'  .   讜诪讞诇讘 讚讛讻讗 讗讬谉 讛讜讻讞讛 讚住诇拽讜 诇讛讘砖专 拽讜讚诐 砖谞讞 诪专转讬讞讛 [讗讬谞讜 诪讜讘谉] 讜注讬讬谉 讘讗砖专"讬 住讜祝 注"讝: 


讘转讜住' 讘讚"讛 讜讚讘专讬 讞讻诪讬诐 讻砖谞讬注专 讻讜'   讛讜诪"诇 讻讜'.   讗驻砖专 诇讜诪专 砖讘讗 诇讛讜讻讬讞 讗祝 讗诐 谞讗诪专 讚驻诇讬讙讬 讘诪讬谉 讜诪讬谞讜 讻拽讜砖讬转 专讘 讗讞讗 讜讚讜"拽 (*诇):





专砖"砖

专砖"讬 讚"讛 讙讚讬 讗住专讛 讻讜'. 讜讗驻讬' 讞诇讘 讛谞讘诇注 诪讜转专. 讻爪"诇:



专砖"讬 讚"讛 讜讞讻"讗 注讚 讻讜'. 拽住"讚 讚讗讟驻讛 拽讬讬诪讬. 拽"拽 诇讬砖谞讗 讚拽住"讚 讚讛讗 讘诪住拽谞讗 谞诪讬 讛讻讬 拽讗讬:



转讚"讛 砖谞驻诇 (讘住讜驻讜). 讚讗讬讻讗 讙' 谞讜"讟 讚讛转讬专 讻讜'. 注讬' 诇拽诪谉 拽讬讗 讘' 讜讘转讜' 砖诐 讚"讛 讛讬诇讻转讗:





讛讙讛讜转 讬注讘"抓

讙诪壮 讚诪讘诇注 讘诇注. 谞"讘 注转讜住壮 讜谞"诇 讚讛状驻 讘诇注 讞诇讘 讜诇讗 驻诇讟 讗讜转讜 讞诇讘 砖讘诇注 注讚 讚谞诪讞 讜讗祝 讗诐 讜讚讗讬 驻讜诇讟 讟注诐 讘砖专 讘讞诇讘 谞讙讚 诪讛 砖讘诇注 诪谉 讛讞诇讘. 讻诪讜 砖谞专讗讛 诇注讬谉 讗讜转讜 诇讞诇讜讞讬转 砖讛讬讛 讘讜 转讞诇讛 转转讗讛 讚讛讬讬谞讜 专讜讟讘 讛转诐 讙讘专 注诇讬讜 讜讛讜爪讬讗讜 讗讘诇 讛讞诇讘 砖讘诇注 转讞诇讛 诪讞诪转 讛讞讜诐 谞拽讘注 讘讜 讜讗讬谞讜 谞驻诇讟 诪驻谞讬 讟驻讛 讞诪讛 讛讘讗讛 讗讞专讬讜 诇驻讬讻讱 讘砖专 讜讚讗讬 讗住讜专 讜讞诇讘 诪讜转专 讚诪讬讬专讬 讘讬讜专讛 讙讚讜诇讛 砖讗讬谉 讘讻讝讬转 讘砖专 讻讚讬 诇讗住讜专 讛讞诇讘 砖谞驻诇 诇转讜讻讜. 讜讞诇讘 讛谞讗住专 讘讜 讘讘诇讬注讛 讗讬谞讜 驻讜诇讟 讻讚驻专讬砖讬转 讚讗讬 讛讜讛 驻诇讬讟 诪"诪 讛讜讛 讗住专 诇讞诇讘 砖讘拽讚专讛 诪砖讜诐 诪讬谉 讘诪讬谞讜 讚诇讗 讘讟讬诇 讗诇讬讘讗 讚专讘 讜诇讝讛 谞转讻讜讜谉 专"转:





讞讬讚讜砖讬 讞转"住

讞诇讘 讗诪讗讬 诪讜转专 讞诇讘 谞讘诇讛 讛讬讗. 注讬讬谉 砖讬讟转 专砖讘"诐 讜拽' 转讜住'. 讜转讬' 讛专"谉 讻讬讜谉 讚讞谞"谞 讘砖讗专讬 讗讬住讜专讬诐 诪砖讜诐 诇转讗 讚讘讘"讞 讛讜讗. 讗"讻 诇讛住"讚 讚讙讚讬 讗住专讛 转讜专讛 讜诇讗 讞诇讘 诇讗 诪爪讬谞讜 讘讘"讞 讞谞"谞 讗"讻 讘砖讗专讬 讗讬住讜专讬诐 诇讗 讗诪专讬谞谉 讘诪讬诐 讚谞注砖讜 谞讘诇讛 讗"砖 诇诪住拽谞讗 讚讙诐 讛讞诇讘 讗住讜专讛 讜谞注砖讬转 谞讘诇讛 讗"讻 讘砖讗专讬 讗讬住讜专讬诐 讙诐 讛诪讬诐 谞注砖讬谉 谞讘诇讛 讜诇拽"诪 讗讛专砖讘"诐. 讜诪讬讛讜 诇驻诪"砖 诇注讬诇 砖讬讟转 专诪讘"谉 讚讗驻"讬 讗讬 诇讗 讬讚注讬谞谉 诪讘讘"讞 诪"诪 讘砖讗专讬 讗讬住讜专讬诐 讞谞"谞 讗讚专讘讗 讘讘"讞 讛"讗 讗讬谉 诇讱 讘讜 讗诇讗 讞讚讜砖讜 拽诪"诇 专讘 注讬讬谉 诇注讬诇 讗"讻 诇讗 讗"砖 转讬' 讛专"谉 讜诪"诪 谞"诇 讚讗"砖 注驻"讬 诪"砖 讚"诪 讘砖诐 讗讜"讛 讚诇讗 讗诪专讬谞谉 讞谞"谞 讗诇讗 讗讞专 砖讻讘专 谞讜讚注 诇讜 砖谞转注专讘 讗讬住讜专 讘讛讬转专 讗讘诇 讗诐 谞转讜住祝 注诇讬讜 拽讜讚诐 砖谞讜讚注 诇讜 诪爪讟专祝 讛讛讬转专 讛讗讞专讜谉 诇讘讟诇 讛讗讬住讜专 讜讛砖"讱 讛拽砖讛 讚讘讘"讞 讚讞谞"谞 讚讗讜专讬讬转讗 讘讜讚讗讬 诇讬讻讗 诇讞诇拽 讘讬谉 谞讜讚注 诇诇讗 谞讜讚注 讜讻讚诪讜讻讞 讘砖诪注转讬谉 讚驻专讬讱 讞诇讘 谞讘诇讛 讛讬讗 讜诪讗讬 拽讜砖讬' 讚诇诪讗 拽讜讚诐 砖谞讜讚注 诇讜 谞住转诇拽 讛讘砖专 诪谉 讛讬讜专讛. 讜讗驻讬' 讘砖讗专讬 讗讬住讜专讬 讚专讘谞谉 谞诪讬 讗"讗 讻讚诪讜讻讞 讘诪住' 注"讝 讘住讜讙讬讗 讚讬讬谉 讘讬讬谉 注"砖. 讜讗讜诪专 讗谞讬 讘讜讚讗讬 讗讬 诇讗讜 讘讘"讞 谞诪讬 讛讜讛 讗诪专讬谞谉 讘讻诇 讛讗讬住讜专讬诐 讞谞"谞 讻诪"砖 专诪讘"谉 讗讱 讛讜讛 诪讞诇拽讬谉 讘讬谉 拽讜讚诐 砖谞讜讚注 诇讗讞专 砖谞讜讚注. 讗诪谞诐 讻讬讜谉 讚诪爪讬谞讜 讘讘"讞 讚讞谞"谞 诪谉 讛转讜专讛 讜讛转诐 诇讬讻讗 诇讗驻诇讜讙讬 讘讬谉 谞讜讚注 诇诇讗 谞讜讚注 诪砖讜"讛 诇讗 驻诇讜讙 专讘谞谉 讘讻讜诇讛讜 讗讬住讜专讬谉 诇讜诪专 讞谞"谞 讗驻讬' 讘诇讗 谞讜讚注. 讜讛讗"砖 讻讚讛讜讛 住"讚 讙讚讬 讗住专讛 转讜专讛 讜诇讗 讞诇讘 讛"讗 讚讞诇讘 诇讗 谞注砖讛 谞讘诇讛 讻诇诇 讜讛砖转讗 谞讛讬 讗驻讬' 讘诪讬诐 讘注诇诪讗 谞"谞 讛讬讬谞讜 讘谞讜讚注 讗讘诇 诇讗 讘诇讗 谞讜讚注 讜讛讜讛 诪讜拽诪讬谞谉 讛讱 讚讻讝讬转 讘砖专 讘诇讗 谞讜讚注 讜讻谞"诇 讜拽"诇:


讙讚讬 讗住专讛 转讜专讛 讜诇讗 讞诇讘 讛讬讬谞讜 诪讚诇讗 讻转讬讘 讙讚讬 讜讞诇讘 讗诪讜 诇讗 转讘砖诇讜 讬讞讚 讻诪讜 诇讗 转讞专讜砖 讘砖讜专 讜讘讞诪讜专 讬讞讚讬讜 讛讜讛 住讚"讗 讗讙讚讬 拽驻讬讚 专讞诪谞讗 讜诇讗 讗讞诇讘 诪讬讛讜 诇诪住拽谞讗 谞"诇 讛讬讬谞讜 讟注诪讗 讚转诇讗讜 转讜专讛 讘讘砖讜诇 讙讚讬 诇讜诪专 砖诇讗 谞注砖讛 讘讘"讞 讚讗讜专讬讬转讗 注讚 砖谞转讘砖诇 讛讙讚讬 讻"讻 砖讗讞专讬诐 讗讜讻诇讬诐 讗讜转讜 讗讘诇 讘讘讬砖讜诇 讛讞诇讘 诇讗 住讙讬 讗注驻"讬 砖诪诪讛专转 诇讛转讘砖诇. 讗诇讗 讚诇驻"讝 讛转诐 讘驻住讞讬诐 拽讗诪专 讞讬讚讜砖讗 讗讬 转专讜 诇讬' 讻讜诇讬' 讬讜诪讗 讘讞诇讘讗 讜讻讜' 讛"诇 诇诪讬诪专 讞讬讚讜砖讗 讟驻讬 讗讬 讘砖讬诇 诇讬' 讜住讬诇拽讜 拽讜讚诐 砖谞转讘砖诇 讻讘谉 讚专讜住讗讬 讚讜讚讗讬 讘诇注讜 讝讛 诪讝讛 讛专讘讛 讜讗驻"讛 注讚讬讬谉 诪讜转专 讜讻诪讚讜诪讛 诇讬 砖拽' 讝讜 专诪讜讝讛 讘驻诇转讬 住讬' 爪"讘. 讜讛谞讛 诇驻讬 诪砖诪注讜转 讛住讜讙讬讗 诪砖注专讬谉 讛讞诇讘 讘讻讝讬转 讜诇讗 讘专讘讬注讬转 讜爪专讬讱 讟注诐 诪谞"诇 讚诇讗 诇砖注专 讻讻诇 诪砖拽讬谉 注讬讬谉 专诪讘"诐 驻讬"讚 诪诪"讗 讛诇' 讟'. 讜爪"诇 诪讛讗讬 讟注诪讗 讗诇讜 讛讜讛 讻转讬讘 诇讗 转讘砖诇 讘砖专 讜讞诇讘 讬讞讚讬讜 讜讗诪专讬谞谉 讗诐 讗讬谞讜 注谞讬谉 诇讘砖讜诇 转谞讛讜 注谞讬谉 诇讗讻讬诇讛 注讻"驻 讗讻讬诇讛 讗讬谞讜 诪驻讜专砖 讘驻住讜拽 讜讛"讗 讛讗 讻讚讗讬转讗 讜讛讗 讻讚讗讬转讗 讘砖专 讘砖讬注讜专 讗讻讬诇讛 讜讞诇讘 讘砖讬注讜专 砖转讬' 拽诪"诇 拽专讗 诇讗 转讘砖诇 讙讚讬 讘讞诇讘 讻讗诇讜 讻转讬讘 诇讗 转讗讻诇 讙讚讬 讘讞诇讘 讗诪讜 讜转诇讛 讛注讬拽专 讘讙讚讬 讗"讻 讙诐 讞诇讘 讘砖讬注讜专 讙讚讬 讚讛讬讬谞讜 讻讝讬转 讻谞"诇 讜讗"讻 讗讬谉 讛讻专讞 诇讚讬谞讜 砖诇 讘专讬讬转讗 讚诇讜讬 讚讘注讬谞谉 砖讬注讜专 讘砖讜诇 讚讗讞专讬诐 讗讜讻诇讬诐 讗讜转讜. 讗诇讗 诇讻讗讜专讛 讝讛 转诇讬' 讘驻诇讜讙转转 专"注 讜专讘谞谉 讘谞讝讬专 驻' 讙' 诪讬谞讬谉 讗住讜专讬诐 讘谞讝讬专 讚讻转讬讘 诪讞专爪谞讬诐 讜注讚 讝讙 诇讗 讬讗讻诇 讜诪砖专转 注谞讘讬诐 诇讗 讬砖转讛 讚专讘谞谉 住"诇 讞专爪谞讬诐 讜讝讙 讘砖讬注讜专 讗讻讬诇讛 讜讬讬谉 讘砖讬注讜专 砖转讬' 讝讛讜 砖讬讟转 专"转 砖诐 讘转讜住' 讜驻"拽 讚住讜讻讛 讜讛讻讬 拽讬讬"诇 讗诪谞诐 专"注 住"诇 诪讚讻转讬讘 讜诪砖专转 注谞讘讬诐 讜讬"讜 诪讜住讬祝 讚讗驻讬' 讛砖讜转讛 讬讬谉 砖讬注讜专讜 讘讻讝讬转 讻砖讬注讜专 讗讻讬诇讛 注"砖 讜讗"讻 诇专"注 砖驻讬专 诪讜讻讞 讛讻讗 讚讛拽驻讬讚讗 讘砖讬注讜专 讘砖讜诇 讚讙讚讬 讘诪讗讻诇 讘谉 讚专讜住讗讬 讚诪砖讜"讛 讻转讬讘 诇讗 转讘砖诇 讙讚讬 讜诇讗 讻转讬讘 诇讗 转讘砖诇讜 讙讚讬 讜讞诇讘 讗诪讜 讬讞讚讬讜 讚讗讬 诪砖讜诐 诇讬转谉 砖讬注讜专 诇讞诇讘 讘讻讝讬转 讛讜讛 住讙讬 讘讜讬"讜 诪讜住讬祝 讙讚讬 讜讞诇讘 讗诪讜 讜诪讚讻转讘 诇讗 转讘砖诇 讙讚讬 讘讞诇讘 讗诪讜 砖"诪 转专转讬 讜讗"砖 讘专讬讬转讗 讚诇讜讬 讻专"注 讗诪谞诐 砖"住 讚驻' 讗诇讜 注讜讘专讬谉 拽讗讬 讗驻诇讜讙转讗 讚专讘谞谉 讜专"注 讚讛讬转专 诪爪讟专祝 诇讗讬住讜专 讜讟注"讻 讜讘注讬 诇讜诪专 讞讬讚讜砖 讘讘"讞 讙诐 诇专讘谞谉 诇讗 讛讜讛 讘注讬 诇诪讬诪专 讞讬讚讜砖讗 讚讗驻讬' 讘砖诇讜 讝注"讝 讻诇 讝诪谉 砖诇讗 谞转专讻讱 讛讘砖专 讻诪讗讻诇 讘"讚 诇讗 诪讞讬讬讘讜 讚讚讬谉 讝讛 讗讬谞讜 诪讜讻专讞 诇专讘谞谉 讚专"注 讚诇讬转 诇讛讜 讜讬"讜 诪讜住讬祝 注"讻 拽讗诪专 讗讬 转专讜 诇讬' 讻讜诇讬' 讬讜诪讗 讜诇驻"讝 诇驻讬 诪讗讬 讚驻住拽 专诪讘"诐 诇注谞讬谉 谞讝讬专 讻专讘谞谉 讚专"注 砖转讬讬转 谞讝讬专 讘专讘讬注讬转 讗"讻 讗爪讟专讬讱 讛讻讗 诇讗 转讘砖诇 讙讚讬 诇讬转谉 砖讬注讜专 讞诇讘 讘讻讝讬转. 讗"讻 诪砖讜"讛 诇讗 诪讬讬转讬 专诪讘"诐 讜诇讗 砖讜诐 驻讜住拽 讛讱 讚诇讜讬 讜驻诇转讬 讘住讬' 爪"讘 谞讚讞拽 讘讝讛:


讜诇讻讗讜专讛 诪砖诪注 讚诪砖注专讬谉 讻讝讬转 讞诇讘 讚讛讬讬谞讜 砖谞讜转谞讬诐 讝讬转 讘讞诇讘 讜讛讬讜爪讗 诪诪谞讜 讛讜讗 砖讬注讜专 讝讬转 讝讬转 讜讻谉 驻讬' 转讜住' 驻"拽 讚住讜讻讛 诇注谞讬谉 讻讝讬转 讬讬谉 讚谞讝讬专 讜诇驻"讝 讞诪讬专讗 讞诇讘 诪讙讚讬 讚讙讚讬 讘注讬谞谉 讻讝讬转 讜讗讬 诪诪讞讛 诇讬' 讛讜讛 诇讬' 讙' 讝讬转讬诐 砖讛讜讗 专讘讬注讬转. 讜讗诇讜 讞诇讘 砖讬注讜专 讝讬转 讗讬拽专讬砖 诇讬' 讛"诇 砖诇讬砖 讝讬转. 讜拽' 讗讬讱 讬爪讟专驻讜 讞爪讬 讝讬转 讙讚讬 注诐 讞爪讬 讝讬转 讞诇讘 讚诇讗 砖讜讜 讘砖讬注讜专讬讛谉:


讘砖拽讚诐 讜住诇拽讜 诪"砖 转讜住' 讚讻诇讬 诪讚讬谉 讛讻谞讬住讜 讻诇讬诐 拽讟谞讬诐 诇转讜讱 讬讜专讛 讙讚讜诇讛 讻讘专 讻转讘转讬 诇注讬诇 驻讙"讛 爪"讞 注"讘 讚讗讬谉 讛讻讜讜谞讛 讚讛讻讬 讛讜讛 诪注砖讛 讘讻诇讬 诪讚讬谉 讜讻诇讬诐 讙讚讜诇讬诐 诇讗 讛讙注讬诇讜 讜诇讗 讛讜讻砖专讜 讻诇诇. 讗讬谉 讛讻讜讜谞讛 讻谉 讚讛专讬 讛讱 讚讞谞"谞 讘砖讗专讬 讗讬住讜专讬诐 诇讻"注 诇讗讜 讚讗讜专讬讬转讗 讜讘讻诇讬 诪讚讬谉 讚讗讜专讬讬转讗 砖驻讬专 讛讙注讬诇讜 讻诇 讛讻诇讬诐 讗诇讗 讚注讬拽专 拽' 诪讻诇讬 诪讚讬谉 讻讬讜谉 讚诇讻讗讜专讛 诪驻讜专砖 讘转讜专讛 讚诇讗 讗诪专讬谞谉 讞谞"谞 诪讚爪讜讛 诇讛讙注讬诇 讜讻讬讜谉 砖诪驻讜专砖 讗诪专讛 转讜专讛 讚诇讗 讗诪专讬谞谉 讞谞"谞 诇讗 讬讻诇讜 讞讻诪讬诐 诇讛讞诪讬专 注诇 讝讛 讻' 转讜住' 讚讗讬谉 讝讛 诪驻讜专砖 讘转讜专讛 讚讛讗 讗驻砖专 诇诪爪讜讗 讛讻砖专 讘拽讟谞讬诐 诇转讜讱 讙讚讜诇讬诐 讚讗讬讻讗 住' 讗注"讙 讚讘讗诪转 讛讙注讬诇讜 讗驻讬' 讙讚讜诇讬诐 诪"诪 讗讬谞讜 诪驻讜专砖 讘转讜专讛 诪砖讜"讛 诪爪讬 讞讝"诇 诇讛讞诪讬专 讜拽"诇:


讙讜驻讗 讗讻诇 讞爪讬 讝讬转 讘砖专 讜讻讜' 诪"诪 讘讬谉 诇专讘 讘讬谉 诇诇讜讬 砖讬注讜专 讘砖讜诇 讜砖讬注讜专 讗讻讬诇讛 讗' 讛讜讗 讗注"讙 讚诇讗 讬注诇讛 注诇 讛讚注转 诇讜诪专 讚讘注讬谞谉 讘讝专讬注转 讻诇讗讬诐 讛讻专诐 讻讝讬转 讻讬讜谉 讚砖讬注讜专 讗讻讬诇转讜 讘讻讝讬转 讝"讗 讚诪讬 转诇讗谉 讝讛 讘讝讛 讜讛讻讗 爪"诇 讻诪"砖 专诪讘"诐 讜讛讜讗 诪诪讚专砖 专讘讛 讻诪"砖 讛"讛 讚诇讗 讗住专 讛讻转讜讘 讘砖讜诇 讗诇讗 诪砖讜诐 砖讛讜讗 讛转讞诇转 讗讻讬诇讛 砖诪讘砖诇 诇爪讜专讱 讗讻讬诇讛 讜讛讞诪讬专讛 转讜专讛 讗驻讬' 讘讛讻谞转 讛诪讗讻诇 诪讻"砖 讚讗讻讬诇讛 讙讜驻讬' 讗住讜专讛 讗讘诇 讘讻诇讗讬 讻专诐 诇讬讻讗 诇诪讬诪专 砖讗住专讛 转讜专讛 讝专讬注讛 诪砖讜诐 讗讻讬诇讛 讚讛讗 讞讝讬谞谉 讻诇讗讬 讝专注讬诐 讜讘讛诪讛 诪讜转专讬诐 讘讗讻讬诇讛 讜讗驻"讛 讗住讜专讬诐 讘讝专讬注讛 讜讛专讘注讛. 讜讻讬讜谉 砖讻谉 专讗讜讬 砖诇讗 诇讗住讜专 讛讘砖讜诇 讗诇讗 讘砖讬注讜专 砖诇讜拽讛 注诇 讗讻讬诇转讜 讜讗"砖:


讗诪谞诐 讘住' 讛诪爪讜转 诇专诪讘"诐 诇讗讜 拽驻"讝 讻' 诪讚讻' 讙"驻 诇讗 转讘砖诇 讗诐 讗讬谞讜 注谞讬谉 诇讘砖讜诇 转谞讛讜 注谞讬谉 讞讚 诇讗讻讬诇讛 讜讞讚 诇讛谞讗讛 讜讗驻"讛 诇讗 谞讞砖讘 诇讗讜 讘驻"注 诪砖讜诐 讚讗讻讬诇讛 讻讜诇诇 讛谞讗讛 讘讻诇 讛转讜专讛 讜讗讻讬诇讛 讜讛谞讗讛 讛讻诇 诇讗讜 讗' 讘砖讗专讬 讗讬住讜专讬诐 讜讗诇讜 讛讜讛 讻转讬讘 诇讗 转讗讻诇 讘砖专 讘讞诇讘 讛讬讜 讻讜诇诇 讛谞讗讛 讗诇讗 讚诇讗 诪爪讬 诇诪讬讻转讘 诇讗 转讗讻诇 诪砖讜诐 讚诇讗 讬讘讜讗 诇讛转讬专 砖诇讗 讻讚"讗 注"讻 讛讜爪专讱 诇讛讞诇讬祝 诇砖讜谉 讗讻讬诇讛 讘诇砖讜谉 讘砖讜诇 诇讗住讜专 讗驻讬' 砖诇讗 讻讚"讗 讜讗讻转讬 诪诇砖讜谉 讘砖讜诇 诇讗 讛讜讛 讬讚注讬谞谉 讛谞讗讛 讛讜爪专讱 诇讻转讜讘 诇讗 转讘砖诇 驻注诐 砖诇讬砖讬转 诇专诪讝 砖讘讘砖讜诇 讛砖谞讬 讻讘专 谞讗住专 讛谞讗讛 讻讗诇讜 讛讜讛 讻转讬讘 诇讗 转讗讻诇 讜诇注讜诇诐 讗讬谉 诇讗讜 诪讬讜讞讚 诇讛谞讗讛 讗诇讜 转讜讻谉 讚讘专讬讜 砖诐 讜讘讝讛 讬讜讘谞讜 讚讘专讬讜 讘谞拽讜讚讛 谞驻诇讗讛 砖讘诪住' 讻专讬转讜转 注"砖:


讜讛诇讞"诪 驻"讟 讘诪"讗 讻' 讚转专讜讜讬讛讜 爪专讬讻讬 讚讘专讬 诪讚专砖 专讘讛 讛谞"诇 讜讚讘专讬讜 砖讘住' 讛诪爪讜转 讛谞"诇 讚诪诇讗 转讘砖诇 讘讗诐 讗讬谞讜 注谞讬谉 诇讗 讛讜讛 诇拽讬 讜诪拽"讜 讚讘砖讜诇 诪讻"砖 讗讻讬诇讛 谞诪讬 诇讗 讛讜讛 诇拽讬 讜诪爪讬专讜祝 砖谞讬讛诐 诇拽讬谞谉 讜诪"砖 讗讞专讜谞讬诐 讗诇讛讞"诪 诪专"驻 讗讬讝讛 谞砖讱 讜诪住' 诪讻讜转 讚诇拽讬谞谉 讗讗诐 注谞讬谉 讻讘专 讛讗专讻转讬 砖诐. 讜讗诪谞诐 讚讘专讬 讛诇讞"诪 驻讛 讘谞讜讬诐 讗讚讘专讬 讛"讛 驻"讘 诪诪"讗 砖讻' 讻诇 砖讬砖 砖讜诐 诇讗讜 讗驻讬' 砖讗讬谉 诇讜拽讬谉 注诇讬讜 诪"诪 讗讬 讬砖 讙诐 拽"讜 注讜谞砖讬谉 诪谉 讛讚讬谉:


讜诪砖讜诐 讻谉 拽' 讗讻讛"讙 砖讛拽砖讛 诇诪讛 诇讬 讙"驻 诇讗 转讘砖诇 驻"讗 住讙讬 讜砖讜讘 讗住讜专 讘讗讻讬诇讛 讜讛谞讗讛 诪诇讗 转讗讻诇 讻诇 转讜注讘讛 讜转讬' 讚诇讗 讛讜讛 诇拽讬 讗诇讗讜 砖讘讻诇诇讜转 注"砖 注讬讬谉 驻诇转讬 专住"讬 驻"讝. 讜诇讛谞"诇 爪"注 讻讬讜谉 讚讗讬讻讗 拽"讜 讛砖转讗 讗讘讬砖讜诇 诇拽讬 讗讗讻讬诇讛 诇讗 讻"砖 诪诪讬诇讗 住讙讬 讘诇讗讜 砖讘讻诇诇讜转 诇诇拽讜转 注诇讬讜 讜讗"讻 讛讚专讬 拽' 诇讚讜讻转讗 讙' 诇讗 转讘砖诇 诇诪讛 诇讬 讜讬"诇 诇驻讬 讛谞"诇 讚讗讬 诪诇讗 转讗讻诇 讻诇 转讜注讘讛 诇讗 讬讚注讬谞谉 讗讻讬诇讛 砖诇讗 讻讚"讗 讜讛谞讗讛 砖诇讗 讻讚专讱 讛谞讗转讜 讜讗爪讟专讬讱 讘驻讬' 诇讗 转讘砖诇 讗' 诇讗讻讬诇讛 砖诇讗 讻讚"讗 讜讗' 讛谞讗讛 砖诇讗 讻讚"讛 讜注讜讚 诇驻诪"砖 讘转讞诇转 讚讘专讬谞讜 讚注讬"讝 讬讚注讬谞谉 讚讗讻讬诇讛 讜讘讬砖讜诇 讞讚 砖讬注讜专讗 讗讬转 诇讛讜:

